UCI:n ja SPU:n sääntömuutokset\nA R:nen muokkasi tätä : 21.06.2010 at 13.04 Syy: sääntökohdat lisätty\n19.06.2010, 11.29 #3\nOsaatko sanoa miksi rossirenkaita halutaan kaventaa?\n19.06.2010, 11.47 #4\nEn tiedä, eikä mitään kovin ihmeellisiä lehdistöspekulointejakaan ole vielä tullut vastaan. Ehkä on haettu jonkinlaista tasapainoa eron pitämisessä maastopyöräilyyn: kun yhdessä asiassa eroa pienennetään, eroa pitää vastaavasti jossain muualla lisätä. Tai sitten UCI:n hallituksen mielestä 34-milliset tuubit vain yksinkertaisesti näyttävät tähän lajiin liian isoilta, mikä ainakin vanhoihin valokuviin verrattuna olisi kyllä ihan totta.\n(Tämän säikeen luettavuuden ylläpitämiseksi enempi keskustelu itse muutoksista olisi varmaan parempi käydä jossain muualla.)\n21.06.2010, 13.41 #5\nMuutoksia ratasääntöihin 18.6.2010\nLisää muutoksia samasta UCI:n hallituksen kokouksesta, tällä kertaa ratasääntöihin (osa 3):\n- tuomariston päätöksellä voidaan ryhmän perältä poistaa useampi kuin vain viimeisenä maaliviivan ylittävä kilpailija, mikäli kyseiset kilpailijat selvästi eivät enää osallistu kiriin (3.2.223)\n- poikkeustapauksissa (esim. sinisellä kaistalla ajaminen) voidaan tuomaripäätöksellä poistaa myös vain joku muu kuin viimeisenä maaliviivan ylittänyt (3.2.223)\n- useampi samalla kierroksella poistettu sijoitetaan tuloksiin näiden poistohetken keskinäisen järjestyksen mukaisesti (3.2.223bis)\n- onnettomuuteen joutunut ajaja sijoitetaan tuloksiin/putoamisjärjestykseen onnettomuushetken mukaisesti, useampi samaan onnettomuuteen joutunut tasatuloksella (3.2.226)\n- kilpailijoiden enimmäismäärä suurin radalle kohdan 3.1.009 mukaan sallittu (3.2.247), tarvittaessa järjestetään karsinta pisteajoina (3.2.247bis)\n- pisteajon matkat junioreille: M 15 km ja N 10 km (3.2.247) (eliten matkoihin ei muutoksia)\n- linja-ajon matkat normaalit (kohta 3.2.174) eikä karsintamatkat (3.2.247)\n- linja- ja pisteajon keskeyttämisestä kokonaiskilpailun pisteisiin viimeinen siinä vaiheessa jaossa oleva sija sekä lisäksi rangaistuksena samat pisteet kuin lentävällä kierroksella viimeiseksi sijoittuneelle (3.2.251bis)\nLentävä kierros (omniumin aloituslaji)\n- ajanotto enintään 250 m matkalta (3.2.253)\nMyös BMX-sääntöihin on tullut yksi muutos: DNF:t sijoitetaan jatkossa karsinnoissa samalla tavalla kuin finaaleissakin (6.1.018).\n29.06.2010, 22.06 #6\nMuutoksia yleiseen osaan 1.7.2010\nNyt on vihdoin saatu loputkin cyclocross-muutokset julki ja samalla muutama muukin:\n- maantien mestaruuskilpailujen ajankohta ilmoitetaan nyt kesäkuun viimeiseksi (ilmeisestikin kokonaiseksi) viikoksi (1.2.029)\n- pyöräilyn imagoa mahdollisesti loukkaaville tuotteille (esim tupakka, yli 15 % alkoholijuomat, pr0n0) sponsorointikielto (1.2.030bis)\n- ylituomarille mahdollisuus päättää kaluston tarkastuttamisesta kilpailun jälkeen UCI:n itsensä tai UCI:n valtuuttaman tahon toimesta (1.3.003)\n- cyclocrossissa renkaiden enimmäisleveys laskee 35 mm:stä 33 mm:iin, mittaus leveimmästä kohdasta (1.3.018)\n- levyjarrut sallittu cyclocrossissa (1.3.025)\n06.07.2010, 10.07 #7\nMuutoksia maantiepyöräilysääntöihin 1.7.2010 alkaen:\n- vain yksi maajoukkue/maa sallittu (2.2.001)\n- yhteislähtökilpailuissa välinehuolto sallittu vain huoltoautosta, neutraalihuollosta tai jälkiautosta; kiinteästä huoltopisteestä vain kiekkojen vaihto sallittu; käytetty pois vaihdettu kalusto otettava autoon talteen (mahdollista jälkitarkastusta varten) (2.3.029)\n- ja iso joukko muutoksia ProTeam-sääntöihin\n06.07.2010, 11.03 #8\nAlkujaan tämän lähetti A R:nen\ncyclocrossissa renkaiden enimmäisleveys laskee 35 mm:stä 33 mm:iin, mittaus leveimmästä kohdasta (1.3.018)\nOnko tämä jo lokakuun SM:issä voimassa, pitääkö lähteä rengaskaupoille?\n06.07.2010, 11.35 #9\nSääntö on voimassa heti, käytännössä asia on tietysti kiinni kisan tuomaristosta (ja SPU:n hallituksesta mahdollisen kansallisen säännön osalta). Toisaalta onhan kansallisissa kisoissa huhujen mukaan ajettu jo tätä ennen levyjarruillakin...\n07.07.2010, 10.21 #10\nHyvä vastaus, mutta ei valitettavasti kysymykseen...\n07.07.2010, 11.13 #11\nSiis onko tää totta?\n"pyöräilyn imagoa mahdollisesti loukkaaville tuotteille (esim tupakka, yli 15 % alkoholijuomat, pr0n0) sponsorointikielto (1.2.030bis)"\nEli minkä vuoksi on ajateltu, että yli 15% voltin viinat on vaarallisempi tai enemmän imagoa loukkaavia kuin perusviinit ja oluet? No jaa, tietenkin kun espanja ja muut viinimaat on lobannut mutta aika naurettava sääntö mun mielestä. Samoin pornon blokkaaminen ulos joka kuitenkin aika iso rahasampo. Tupakan vielä ymmärtää mutta muuten aika duupaa. No, kaipa pyöräilytalleilla on niin paljon rahaa että voidaan mahdollisia rahoittajia blokata säännöillä ulos.\nJa pyöräilyn imagoa loukkaavaa? Just, ja Landis on sitten kielletty.\nMikkelin Miguel Indurain\n07.07.2010, 11.19 #12\nTuohon kysymykseen voi nyt vastata korkeintaan "periaatteessa kyllä, käytännössä (ehkä) ei" (ja terveisiä Jerevaniin). Varmempaa tietoa on varmasti luvassa myöhemmin.\n07.07.2010, 12.01 #13\nAlkujaan tämän lähetti Olli-Pekka Manninen\nEli minkä vuoksi on ajateltu, että yli 15% voltin viinat on vaarallisempi tai enemmän imagoa loukkaavia kuin perusviinit ja oluet?\nEikös monissa paikoin tuolla keskisessä ja eteläisessä Euroopassa ole viinejä ja oluita perinteisesti pidetty enemmänkin elintarvikkeina kuin varsinaisina alkoholijuomina? Ja yleinen suhtautuminen näihin on sitten hieman erilaista kuin puritaanisessa pohjolassa.\n14.07.2010, 14.59 #14\nHei A R:nen,\nMinulla on mielestäni mielenkiintoinen ratapyöräilyn sääntöpähkinä purtavaksi ja selvitettäväksi. Jos tämä tästä selviää niin samalla kirkastuu eräs ratapyöräilyn ja esim. maantiepyöräilyn välinen oleellinen ero (tai sitten yhtäläisyys?).\nRatapyöräilyn säännöt ymmärtääkseni pyrkivät ohjaamaan ryhmälähtöisiä lajeja (linja-ajo, pisteajo, pudotusajo,...) osallistuvien yksilöiden väliseksi paremmuuden mittelöksi – siis päinvastoin kuin mitä maantiellä on tapana erilaisten joukkuetaktiikoiden puitteissa. Radalla siis niin, että kukin ajaja osallistuu yksilönä eikä toisia kilpailijoita hyödyttäviä tai haittaavia taktisia liikkeitä saa tässä tarkoituksessa sopia tai panna toimeen. Onko näin (kysymys 1)?\nSPU:n säännöt sanovat seuraavaa yleisessä osassa:\n3.2.002 Ajajien on pidättäydyttävä kaikista sopimuksista, taktisista sopimuksista tai\nliikkeistä, mitkä voivat hankaloittaa kilpailun läpivientiä tai vääristää\n...ja vastaavasti erityisesti linja-ajosta todetaan seuraavaa:\n3.2.180 Mikäli kaksi ajajaa on tehnyt taktisia yhteistyösopimuksia, voivat tuomarit\nhylätä kyseisten ajajien suoritukset.\n(tähän sisältyy mielestäni myös käännösvirhe (tarkoituksella ?) verrattuna UCI:n vastaavaan englanninkieliseen pykälään, joka puhuu ajajista yleensä eikä ”kahdesta ajajasta” (3.2.180 In the case of collusion between riders, the commissaires may disqualify the riders concerned.).\n...ja edelleen pisteajosta:\n3.2.128 Mikäli ajajat ovat tehneet keskenään taktisia yhteistyösopimuksia, voi\nerotuomari hylätä kyseisten ajajien suorituksen, mahdollisesti annettuaan\n...ja esim. pudotusajosta\n3.2.226bis Taktisia yhteistyösopimuksia tehneiden ajajien suoritukset hylätään.\nMikäli vastaus ensimmäiseen kysymykseen on ”kyllä” niin kysymys 2 on, että rajoittavatko nämä pykälät vain ajajien keskinäistä taktista toimintaa ja sopimista vai rajoittavatko samat pykälät myös joukkueen johdon ohjaamia (esim. kilpailun kuluessa radan sisäalueelta) kilpailun kulkuun ja tuloksiin vaikuttavia ajajien välisiä taktisia liikkeitä?\nJos oletetaan, että yhden esim. linja-ajoon osallistuvan seuran johtohenkilö huutaisi (tai pyytäisi saman seuran kilpailuun osallistumatonta ajajaa huutamaan) radalle komentoja tai kysymyksiä kuten ”Janne ylös!”, ”Ilkka älä vedä!”, ”Kalle, aja rako kiinni!”, ”Kille, kerro jos tarttet apua?!”, ”Janne ja Ilkka pois!”, ... (nimet keksittyjä) niin olisiko tämä yllämainittujen sääntöpykälien vastaista kun ajajat myös toteuttaisivat huutojen ohjeita? Yksi mahdollisuus toki on, että taktinen ohjaus olisi vain yksilökohtaista, mutta silloin ajajien voisi olettaa olevan junioreita tai muuten ratalajeissa noviiseja. Tämän sääntökysymyksen kannalta voidaan nyt olettaa, että kyseessä on yleisen luokan kilpailu ja ajajat erittäin kokeneita.\nMikäli vastaus kysymykseeen 2 on myönteinen eli tällainen joukkueen johdon toiminta on myös sääntöjen vastaista niin miten kilpailun tuomariston tulisi toimia ko. tilanteessa kun se tapahtuu aivan tuomariston silmien alla? Tuomaristollehan on asetettu säännöissä mm. seuraavia tehtäviä:\n1.1.047 Tuomari on UCI:n tai kansallisen liiton nimittämä toimihenkilö, jonka\ntehtävänä on varmistaa, että pyöräilytapahtumissa noudatetaan\n1.1.048 Tuomarien, joko yksin tai yhdessä, on johdettava pyöräilytapahtumia ja\nvarmistettava, että tapahtumassa noudatetaan yksityiskohtaisesti kaikkia\nsääntöjä. Tuomarien on kirjattava sääntöjen rikkomukset ja tehtävä niistä\nMielestäni olisi arvokasta saada selvennystä ylläkuvattujen sääntökohtien tulkintaan, jotta tulevaisuudessa kaikki osallistuvat tahot tietävät miten SPU:n alaisissa ratakilpailuissa toimitaan ja saa toimia näissä ryhmälähtölajeissa. Tavoitteena siis samat säännöt ja tulkinnat kaikille. Ovathan seuraavat SM-mittelöt radalla mm. pisteajossa jo tulevana viikonloppuna.\nItse en ole asiantuntija pyöräilyn ratalajien sääntöjen tai niiden tulkinnan suhteen. Minulla on kuitenkin usean kymmenen vuoden kokemus ”pykälistä” ja niiden kirjaimen sekä hengen toteuttamisesta käytännössä. Tältä pohjalta tässä kyselen.\n14.07.2010, 15.41 #15\nEihän kaikki yhteistyö ajajien välillä ole radallakaan kielletty ("cooperation" ja "collusion" tarkoittavat eri asioita). Rajanvedon kielletyn ja sallitun välillä tekee tietysti kilpailun tuomaristo parhaan harkintansa mukaan (ja ainakin ensi lauantain kilpailun osalta tällä aikataululla asiasta kannattaa keskustella lähinnä kyseisen kilpailun tuomareiden kanssa, joko joukkueenjohtajien kokouksessa tai etukäteen).\nTäysin henkilökohtaisena mielipiteenäni ainakaan pelkkä kilpailutilanteesta informointi joukkueenjohtajan (tai muun henkilön) toimesta ei missään nimessä ole kiellettyä, kyllä siihen tarvitaan selvästi enemmän kilpailun kulkua häiritsevää toimintaa (esim selvä hidastelu pääjoukon kärjessä). Vertailun vuoksi olisi tietysti mielenkiintoista nähdä edes joku esimerkki kv-tasolla noiden sääntöjen perusteella hylätystä suorituksesta.\n14.07.2010, 16.36 #16\nOlen kanssasi aivan samaa mieltä, komennot ja kysymykset kuten:\nAlkujaan tämän lähetti Paavo Aro\n”Janne ylös!”, ”Ilkka älä vedä!”, ”Kalle, aja rako kiinni!”, ”Kille, kerro jos tarttet apua?!”, ”Janne ja Ilkka pois!”, ...\n...eivät mielestäni myöskään ole pelkkää kilpailutilanteesta informointia vaan joukkueen liikkeiden taktista managerointia.\n...harvat kokemukseni kansainvälisten ratakilpailujen seuraamisesta (mm. Venäjä, Hollanti, Viro, Britannia,...) eivät vastaa tuohon esittämääsi ajajien hylkäyskysymykseen vastaavassa tilanteessa. Ehkä, koska noissa maissa katsomissani ratakisoissa kysymykseni esimerkissä kuvattua joukkuejohdon käytöstä ei ole lainkaan näkynyt. Voisiko olla, että noissa maissa vastaava kilpailunaikainen taktinen ohjaus on kielletty, koska on olemassa riski, että kilpailua ulkopuolelta seuraava johtaja vaikuttaa ohjauksellaan sääntöjen vastaisesti kilpailun kulkuun ja tuloksiin?\nTarkoittatko siis, että tällainen asia ratkaistaan Suomessa aina kilpailu kerrallaan? Eikö olisi helpompaa ja käytännöllisempää ohjeistaa nämä asiat etukäteen? Varsinkin, kun tuomariston puuttumiskynnys vaikeisiin asioihin on kilpailujen aikana tunnetusti korkealla.\n14.07.2010, 16.55 #17\nTarkoittatko siis, että tällainen asia ratkaistaan Suomessa aina kilpailu kerrallaan?\nEi tietenkään. Muutaman päivän varoitusajalla mitään sen ihmeempää yhtenäistävää ohjeistusta ei varmaan kuitenkaan tähän hätään kannata odottaa (palataan asiaan mahdollisesti seuraavan STV:n kokouksen jälkeen tai talvella Varalassa).\n14.07.2010, 17.21 #18\nHienoa, että viet asiaa eteenpäin STV:n suuntaan! En oikeastaan odottanutkaan mitään nopeaa ratkaisua noihin kysymyksiini aivan ensi viikonloppua ajatellen. Onhan Suomen radoilla nähty tuon kysymykseni aiheen suhteen monenlaista "touhua" ainakin niinä muutamina vuosina kun itse olen ollut läsnä. Toivon vain kysymysteni asioille jämäkkää STV:n käsittelyä ja jämäkkää ohjeistusta - oli lopputulos sitten suuntaan tai toiseen. Nämä ovat vaikeampia asioita kuin erilaisten millien, mittareiden ja mittasuhteiden kanssa pelaaminen - kaikille osallisille.\n14.07.2010, 19.38 #19\nNämä ovat vaikeampia asioita kuin erilaisten millien, mittareiden ja mittasuhteiden kanssa pelaaminen - kaikille osallisille.\nNiin, ne ei huuda naama punaisena kun yrittää puhua rauhallisesti...\n15.07.2010, 19.12 #20\nOn hyvä olla tällainen foorumi sääntömuutoksista. Kysymys esimerkiksi tangon 1/3 säännöstä on asiasta perillä olevan helppo vastata. Samoin monet muut tekniset sääntökohdat.\nSen sijaan tuollaisen kilpailutapahtuman arviointi on melkoisen hankalaa näin jälkikäteen. Olin paikalla Turussa ja yllä olevat kirjoitukset muistuttavat joiltain osin kisaselostusta. Joihinkin asioihin puuttuttiin, joihinkin ei. Itse en ratasääntöjä niin hyvin tunne, että voisin jotain kantaa ottaa niihin.\nMutta vaikuttaa hieman siltä, että tässä on jonkinlainen vääntö päällä. Asia ei ratkea tällä foorumilla. Jos jotain sääntötulkintaa halutaan niin eiköhän se oikea osoite ole SPU. Sinne vaan selvityspyyntö niin saa sitä virallista tietoa sitten.\nTäällä lätkitään enemän tai vähemmän nimimerkeillä, joten aika epävirallista tämä on muutenkin.\n15.07.2010, 20.31 #21\nJoo, virallisille tiedotuksille ja tiedusteluille on ehdottomasti ihan eri kanavat. Toki yleisellä tasolla yritetään silti ottaa huomioon kisoissa tapahtuneet myös niin itse tapahtumien kuin niistä käytävän nettikeskustelunkin pohjalta. (Jos nyt tässä säikeessä yritettäisiin kuitenkin pysyä sääntömuutoksissa, kisoissa tapahtunutta voi kommentoida muuallakin.)\n15.07.2010, 21.25 #22\n...TunkkiPuolikkaalle: kiitos SPU-vinkistä – hoidossa on.\n...ymmärrän tällaisen foorumin epävirallisuuden, mutta täällä erilaiset sääntökysymykset ja -aiheet saavat nopeasti näkyvyyttä ja tilaisuuden päästä asiallisenkin keskustelun kohteeksi. Nimimerkin käytöstä en oikein itse perusta, joten käytän sitä nimimerkkiä, joka löytyy ajokortista.\n...en halunnut kysymysteni esimerkeillä viitata erityisesti Turun SM-kisoihin. Nuo kisat on pidetty ja tulokset julkaistu. Tavoitteeni on tässä saada selvyys onko ratapyöräilyssä taktinen joukkuetoiminta ja joukkuejohdon mahdollinen ohjaava rooli (jopa kilpailujen aikana) sääntöjen puitteissa samanlaista kuin mihin esim. maantiepyöräilyssä on totuttu. Kun kerran viittasit Turkuun niin omasta mielestäni kortteliajot pidetään Aurajoen rannassa ja ratapyöräilyn linja-ajo velolla. Erilainen laji, erilainen perinne ja erilaiset säännöt. Lähimmäksi esim. radan linja-ajoa maantiellä ymmärtääkseni tullaan ns. henkilökohtaisissa kilpailuissa (sääntöjen Luku VIII). Maantien säännöissä puhutaan paljon joukkueiden osallistumisesta kun taas radan säännöt korostavat yksilöiden suorituksia lukuunottamatta lajeja, joiden nimikin alkaa sanalla ”joukkue”.\n15.07.2010, 22.30 #23\nItse olen liittyny tänne sen verran monta vuotta sitten, etten enää viitsi nimimerkkiä muuttaa. Se kun kuulemma tuhoaa koko historia sitten.\nNo kyllä kaikki meikäläisen tuntee. Jos ei muuten niin tuossa kuvassa olevasta rumasta lärvistä .\nOn hyvä asia jos joku laittaa sen nimensä saman tien.\nTämä koko topiikki on aiheuttanut melkoisesti keskustelua kokonaisuudessaan. No on hyvä tuoda esiin sääntömuutoksia jossain muussakin yhteydessä kuin SPU,n sivuilla. Saadaan kattavammin tiedot esiin.\nMinäkin olen hyötynyt tuosta tankojutusta. Selvää rahansäästöä tuli. Toki sen olisi sitten voinut lukea SPU,n sivuiltakin, mutta saattaa olla, että olisi jäänyt huomaamattakin ja uusi tanko turhaan tilattua.\nKunhan sitten jokainen kirjoittaa omasta puolestaan, ilman virallista kantaa. Oman hankaluutensa asiaan tuo sitten kyllä se, jos on joku tehtävä päättävisä elimissä tai on ollut ylituomari tms. Mutta aika hyvin tämä on mielestäni pelannut. A,R esim. tuo esiin aina, että asia on hänen henk.koht, mielipiteensä.\nTuosta kirjoituksesta vain tuli sellainen dejavu ilmiö. Aivan kuin olisin kuullut muutaman lauseen omin korvin jossain\nMutta niin kuin totesin, ei minulla radalle ole sääntötuntemusta riittävästi ottaakseni kantaa tuohon.\nMielenkiinnosta vain jäin katsomaan ryhmälähtöä. Hienoa hommaa ja harmittamaan jäi, etten mennyt mukaan. Olisi siellä voinut muutaman kierroksen kiertää. Ja ilman tallitaktiikkaa. Kun ei muita omasta seurasta olisi ollut\nTunkkiPuolikas muokkasi tätä : 16.07.2010 at 06.38\n17.07.2010, 18.24 #24\nTänään tuli eteen nuorten sarjan tempokypärän käyttö. Se kiellettiin vedoten sääntökohtaan, joka kieltä erikoislaitteiden käytön. Okei, jos niin on niin OK. Mutta jos se tulee kesken kauden puun takaa kisapaikalla, niin nyt on jonkinlaisen informaation paikka. Ja olisi ollut jo aikaisemmin.\nKypärä on kuitenkin nykyään C.E leimattu turvallisuusnormit täyttävä.\nMiten sen kanssa nyt sitten on? Miten muualla? Kuka tietää?\nSuoraan sanoen on koomisen näköistä kun 10 sarjalainen se päässä ajaa, mutta kun kerran kaverillakin on niin...\nEli mun puolesta on sama, onko sitä kypärää vai ei, mutta kisapaikalle tultiin vain a-a kypärä mukana ja asian pitäisi tietää etukäteen jotta lainailuilta välttyisi!!!\nTunkkiPuolikas muokkasi tätä : 17.07.2010 at 18.35\n17.07.2010, 18.25 #25\n...haluaisin tässä jatkaa keskustelua aiheesta joukkuetaktiikat ratapyöräilyn yksilölajeissa sekä kysyä mahdollisten sääntömuutosten perään (kun tämä kerran on sääntömuutospalsta).\n...videokuvasin tänään opiksi itselleni ja mielenkiinnosta lajiin radan SM-kisojen jatko-osaa Helsingin velodromilla.\n...videoihini tarttui mm. materiaalia, joka ehkä havainnollistaa mahdollista joukkuetaktiikan ehkä sääntöjenvastaista toteuttamista miesten M18 Keirinin finaalissa?\n...koska tämä on sääntömuutospalsta kysyisin myös ovatko videolla siteeraamani sääntökohdat muuttuneet tai ymmärränkö niiden soveltamisen sitten vain väärin?\n...ja tässä kysymykseni videolla:\n...valittelen youtuben alentamaa resoluutiota, mutta toivon esimerkin ja kysymysten kuitenkin sieltä selviävän.\n17.07.2010, 18.49 #26\nAika selvältähän tuo näyttää... Myös kuva...\n17.07.2010, 18.52 #27\nSain sellaista tietoa, että asiasta tulee infoa SPU,n sivuille. Odotetaan siis sitä!!!\n17.07.2010, 19.02 #28\nHyvä, niin tiedetään linja Hyvinkäällä.\n17.07.2010, 19.04 #29\nTuo(kin) kannattaa selvittää SPU,ssa. Nauhalta ne tuolla Tourissakin tsekkaa niin kuin toissapäivänä.\nTahaton/tahallinen sinisellä ajo. Miten sen sitten selvittää?\n17.07.2010, 19.17 #30\n3.2.008 Ajajat eivät saa ajaa radan sinisellä alueella (vara-alueella), ellei se tapahdu tahattomasti tai vahingossa.\non UCI:n sääntökirjassa kirjattu:\n3.2.008 Riders may not ride on the blue band unless done involuntarily\n...eli ymmärtäisin, että sinisellä saa ajaa vain "pakotettuna". Tuo suomenkielinen versio on ilmeisen heikko käännös tai sitten siihen on tarkoituksella jätetty ns. "porsaanreikä".\nspu, säännöt, sääntökirja, uci\nFoorumin aikavyöhyke on GMT +2. Kello on nyt 13.03.


Joulujuhlaesitys – Väestöliiton blogi\nTässä nyt istun teekuppi kädessä, hymyilen itsekseni kun katselen lapseni riemunkiljahduksia hänen hyppiessään kymmenen muun lapsen kanssa tanssisalin lattialla.\nKaikki taitaa olla tämän arvoista..\nTakana kiireen tuntu.\nUsein tunne, että asioita jää töissä kesken,\nusein tunne, että pienen leikkihetki päiväkotikavereiden kanssa jää kesken,\nusein tunne, että kiirehditään joka suuntaan, aamulla päiväkotiin ja iltapäivällä pois sieltä..\nLapsellani on siis joka viikko yksi harrastus päiväkotipäivän jälkeen.\nLapsen harrastaminen vaatii järjestelyjä: harrastuksen valitseminen, osallistumisen ilmoittaminen ja maksaminen, lapsen eväiden ja tavaroiden jokaviikkoinen pakkaaminen, lapsen kuljettaminen harrastuspaikalle ja mahdollinen odottaminen siellä.\nOnko kyse vanhemman omasta intohimosta ja halusta mahdollistaa lapselleen sitä samaa hyvää ja niitä kokemuksia joita itse on saanut osakseen?\nOnko kyse siitä, että vanhempana annan lapselleni mahdollisuuden tehdä sitä, josta hän selkeästi nauttii?\nOlen elänyt lähes puolet lapsuudestani ja nuoruudestani pukuhuoneissa, hikisissä tanssisaleissa ja esityksissä, nauttien katsellessani toisten ikäisteni tanssia ja iloa samasta harrastuksesta.\nErilaisissa harrastustilanteissa olen saanut mahdollisuuden luoda tärkeitä ystävyyssuhteita ja olen saanut kokemusta siitä, miltä tuntuu olla osana toimivaa ja itselleni tärkeää ryhmää.\nOlen tuolloin oppinut elämästä. Olen päässyt kohtaamaan ja käsittelemään ilon, onnistumisen, pelon, jännityksen ja pettymyksen tunteita. Samoja taitoja, joita kohtaa normaalissa arkisissa tilanteissa elämässä, sekä koulua käydessään että työtä tehdessään.\nJokavuotiset joulu- ja kevätjuhlaesitykset toivat myös aina mukanaan oikean juhlan tunnun, kohta loppuu kiire ja hoppu, päästään lomalle ja levähtämään..\nViiden minuutin esityshetki vanhemmille alkaa, joulujuhla lähestyy ja esitystä täytyy harjoitella..\nOn suuri ilo saada nähdä lapsensa näin kovasti nauttivan.\nKaikki taitaa olla tämän arvoista!\nKategoriassa lapsiperhe, Lapsiperhe, Perhe ja työAvainsanat: harrastukset, jouluJätä kommentti\n← Meille vai teille?\nOnko harrastamisen määrä lähtenyt lapasesta? →


Ole täysin ja kokonaan vailla itseäsi: Sarkastis-ironinen-nihilismi\nJa kun oikein tarkkaan katsoo oman mielipiteensä taakse, voi jopa huomata tosiasian, että elämä on HYVÄÄ nyt. On hyvä olla elossa ja hengittää, ulkoisista olosuhteista huolimatta. Toisille tämän tosiseikka valkenee vasta, kun katsoo kuolemaa silmästä silmään tai jos joku laittais tyynyn kasvojen eteen tai veitsen kurkulle.\nNegatiivisuus tuntuu toisille olevan tapa, jota ei ole kyseenalaistanut ja sillä kuvittelee saavuttavansa jotain.\nParadoksaalisesti negatiivisuudella suojaudutaan sitä vastaan että kaikki saattaakin olla ihan hyvin :)\n...ja Tiuku. En tuntisi sarkastis-pessimistis-ironis-nihilististä puolta niin hyvin, jos en olisi sitä itse kokeillut.\nMiksi siltä pitäis suojautua, että kaikki on hyvin?\nVai kuvitteleekohan sitä negatiivisuudella saavansa aikaan jonkin muutoksen.\nJotta voi tuntea hyvän elämässään ja suhtautua positiivisesti,täytyy tiedostaa paha.Minulla tai maailmassa ei todellakaan kaikki ole hyvin. Eli elämässä on paskaa. Mutta ei kaikki. Negatiivisuuteen ei mielestäni kannata tarttua. Joku voi sanoa, että mitä hyödyttää sen paremmin tarttua positiivisuuteenkaan? Elää positiivisella asenteella. No, ainakin on parempi mieli itsellään.Jotakin sellainen positiivisuus saattaa ärsyttää mutta sille ei mitään mahda. Tämä on kuitenkin minun elämäni ja minun sydämeni. Ja kuitenkin oma itse on tärkein. On pakko olla. Tai muuten ei ole enää minä. Kun on kokenut negatiivista, huomaa paremmin positiiviset asiat. Jos haluaa. Sanotaan, että kun suhtautuu pessimistisesti asioihin ei pety. Jaa.Iloitseeko sellainen ihminen siitä että nyt en pettynyt, kaikki meni juuri niin huonosti kuin ajattelinkin.Tai iloitseeko, että nyt meni hyvin. Ei, hän sivuuttaa hyvin menneen asian ja keskittyy odottamaan seuraavaa huonoa.\nEli, kuten sanoin:olet täysin oikeassa.\nAjattelin lähinnä, että myös kuvaamallasi asenteella on aikansa. Kunnes on jonkun muun asenteen aika.\nNiin kuin lienee käynyt sullekin :)\nMä en tarkoita positiivista asennetta tai ajattelua, se on kokemukseni mukaan edelleen mielen tuotetta kuten negatiivisuuskin. Tarkoitan riittävää HILJAISUUTTA, jotta voi nähdä tosiasian mielipiteen takana, että elämä on hyvää. Voihan sitä kuvitella miltä tuntuis, jos joku painais päätä veden alle, silloin vois nähdä tosiasian, että on aika kiva hengittää, on kiva olla elossa.\nPäkä: Negatiivisuus on suojamuuri sitä vastaan että sattuu ja kaiken pohjalla on se ajatus piilossa ettei mitään hätää tai ongelmaa ole. Muttaa näin ei saa olla sanoo mieli. On oltava pahuus, ja huono ja kaiken loppu.\nSerpentiina: Negatiivisuus ja positiivisuus ovat kuin kolikon kaksi puolta. Ei toista ilman toista. Kummankaan puolen ei tarvitse voittaa kun kyse on yhdestä kolikosta. Toista vastaan taisteleminen on voiman antamista sille itselleen. Yksilö alkaa suhtautumaan positiivisesti koska hän itse luokittelee tietyn asian negatiiviseksi ja hän paradoksisesti käy taisteluun itseään vastaan.\nEräässä mielessä positiivisinta on se ajattelu joka ei hae positiivisuutta mistään. Ei ole tarvetta kun kaikki on niin kuin on.\nTiuku: Ymmärsin ;)\nPäkä: En uskokaan. Posit/negat asenteet ovat dualistisuudessaan toisia vastaan sotivia ja kaksinaisuus synnyttää aina enemmän rauhattomuutta kuin rauhaa.


Varakkaita huijattiin luksusautoilla - Rikos - Uutiset - MTV.fi\nVarakkaita huijattiin luksusautoilla\nJulkaistu 18.02.2009 14:51\nVarakkaita huijattiin vale-Carlssoneilla. Kuva. Poliisi\nPoliisi tutkii Vantaalla toiminutta luksusautojen rakentajaa epäiltynä törkeistä petoksista, kätkemisrikoksista ja rekisterimerkintärikoksista. Yrittäjän epäillään tuunanneen käytettyjä Mercedes-tuontiautoja luksusautoiksi ja myyneen ne asiakkailleen huomattavasti autojen verotusarvoa korkeammalla kauppahinnalla. Mainos (uutinen jatkuu alla)\nVarakkaat asiakkaat ostivat uusiksi Carlsson-omavalmisteiksi luulemiaan loistoautoja jopa yli puolen miljoonan euron kauppahinnoilla. Poliisin mukaan autot oli kuitenkin koottu vanhoista, osin varastetuista mersujen osista. Poliisi tutki kaikki Suomessa vuosina 2002-2007 valmistuneet Carlsson-autot. Niitä oli neljätoista. Autoista kaksitoista paljastui vale-Carlssoneiksi. Epäilty on kiistänyt poliisitutkinnassa laittomuudet.Asiasta lisää 45 minuuttia -ohjelmassa klo 20.\nIsälle murhasyyte Pietarsaaren vauvasurmassa Loistoautojen kaupassa jättiveronkierto Uusimmat uutisvideot


Olen parisuhteessa ja minun poikaystävä on todella mustasukkainen minusta. Olen joutunut unohtamaan kaikki minun poikapuoliset ystävät, koska hän ei siedä niitä. Olen todella epätoivoinen, koska minusta tuntuu, etten saa poistua meidän asunnosta niin, ettei hän vahtaisi kenen kanssa minä olen yms.\nMiten saisin hänen mustasukkaisuuden pois? Hän aina sanoo minulle syyksi, että hänen exät ovat pettäneet häntä. Mutta minä en ole koskaan tehnyt hänelle mitään pahaa. Eikä hän silti voi lopettaa epäilyä.\ntilanteesi kuulostaa tukalalta. Mustasukkaisuus parisuhteessa on tiettyyn rajaan asti luonnollista, mutta kuulostaa siltä, että teidän parisuhteessanne tämä raja on jo ylittynyt. Kerroit poikaystäväsi epäilevän sinua, vaikket ole tehnyt hänelle mitään pahaa. Jäin miettimään, mistä poikaystäväsi mustasukkaisuudessa mahtaa olla pohjimmiltaan kysymys. Onko se kenties parisuhteen alkuun liittyvää epävarmuutta vai oletteko seurustelleet pidempään? Kuinka poikaystäväsi ilmaisee mustasukkaisuuttaan ja kuinka sinä tähän reagoit? Kuinka pitkään näin jatkunut? Usein mustasukkaisuuteen liittyy kokemus omasta ulkopuolisuudesta tai vaillejäämisestä. Onkohan poikaystävälläsi omia menoja, harrastuksia, kumpaakin sukupuolta olevia ystäviä...?\nKahdenkeskisyyden lisäksi parisuhteessa tarvitaan myös omaa tilaa, muuten parisuhteen "happi" loppuu. Toisen vahtaaminen tai rajoittaminen ei kuulu tasavertaiseen parisuhteeseen. Pidemmän päälle vaikea mustasukkaisuus nakertaa parisuhdetta, vie voimia molemmilta osapuolilta ja aiheuttaa helposti uusia ristiriitoja. Pystyttekö te keskustelemaan asiasta rakentavasti kahden kesken vai tarvittaisiinko siihen kenties ulkopuolista näkökulmaa?\nMustasukkaisuuteen ei tarvita aina erityistä "syytä" vaan joissakin ihmisissä se herää herkemmin mm. aiempien elämänkokemusten vuoksi. Kirjoitit, että poikaystäväsi on joutunut pettymään aiemmissa suhteissaan. Jäin miettimään, kuinka poikaystäväsi on käsitellyt näitä pettymyksiään ja kuinka paljon aiemmat kokemukset heijastuvat nykyiseen suhteeseenne?\nKysyt, miten mustasukkaisuuden saisi pois. Se on iso kysymys, johon en osaa suoraan vastata. Mustasukkaisuutta ei voi ikäänkuin "leikata" ihmisestä pois, vaan mustasukkaisuuden hoitamiseen tarvitaan mustasukkaisen henkilön omaa muutoshalua. Olet ottanut jo vastuuta parisuhteestanne kirjoittamalla ongelmastanne. Itse mustasukkaisuuden tunne ja siihen liittyvä käyttäytyminen on kuitenkin poikaystäväsi vastuulla.\nPitkittyessään mustasukkaisuudessa voi toteutua niin kutsuttu "itseään toteuttava ennuste". Jos mustasukkainen osapuoli alkaa uskoa kumppaninsa löytävän jonkun toisen, hän alkaa ehkä alitajuntaiusesti toimimaan niin, että lopulta hän työntää kumppaniaan luotaan omilla epäillyillään. Etäisyyttä ottamalla ihminen voi yrittää valmistautua tulevaan ja suojella itseään väistämättömiltä asioilta. Mutta etääntyminen ja liittyvä kylmä ja torjuva käytös saattaa ajaa toisen jopa uskottomuuteen tai haluun ennen pitkää päättää suhde. Mustasukkaiselle tämä on ikäänkuin vahvistus siitä, että hän oli epäilyksineen oikeassa. Kirjoitit, että poikaystäväsi pyrkii rajoittamaan menemisiäsi ja muita ihmissuhteitasi. Älä suostu tähän!\nMikäli poikaystäväsi myöntää mustasukkaisuuden, on valmis keskustelemaan asiasta ja muuttamaan käyttäytymistään, on mahdollista, että pääsette asiassa eteenpäin omin voimin. Joskus tilanteen purkaminen vaatii kuitenkin ulkopuolista näkökulmaa. Tällöin apua voisi lähteä aluksi kysymään terveysasemalta tai työterveyshuollosta.\nTärkeää on, että pidät huolta itsestäsi. Mieti, minkälaisen parisuhteen sinä haluat ja tarvitset. Kulje sitten sitä kohti äläkä tyydy vähempään!\nOdotan jo innolla, milloin tulee kommenttia että "nainen varmaan itse omalla käytöksellään (joko tietoisella tai tiedostamattomalla) pistää miehen epäilemään, so. olemaan mustasukkainen"... ;)\nIhminen toimii yleensä sen mukaan mitä maailma on hänelle opettanut. Tarinan miehelle naiset ovat opettaneet olevansa sukupuolena petollisia ainakin parisuhteen uskollisuusjuttuja mietittäessä.\nJos mietitään sitä, että loogisesti laskettuna vähintään puolet sekä miehistä että naisista pettää kumppaniaan jossain vaiheessa ja että asiantuntijasta riippuen arviolta 10%-30% lapsista on siitetty suhteen ulkopuolella eikä muka-isä tiedä "lapsensa" olevan jonkun toisen ukon tekele, niin onko se nyt kumma jos ihmisellä on vähän syytä olla luottamatta toiseen ihmiseen. "Mutku en minä" ei ole minkään sortin todiste luotettavuudesta ihan jo siksi, että maailman sivut ovat täynnä tapauksia joissa ihminen joka ei "koskaan" tekisi jotain tiettyä asiaa tekee sen ja vieläpä ihan vaan omaksi nautinnokseen. Miksi siis pitäisi uskoa vain sitä, että joku sanoo olevansa uskollinen.\nKyseinen mies nyt vaan on saanut riittävästi osoituksia siitä, että luottaminen on virhe. Jos sen tosiasian kanssa ei halua elää niin pitää etsiä mies joka on joko naivi tai hyväksyy sen riskin mikä seurusteluun liittyy.


Visio ja strategia | Infucare\nTavoitteemme on parantaa kroonisia sairauksia sairastavien potilaiden elämänlaatua tarjoamalla heille innovatiivisiä kotihoitoja\nVisiomme mukaan NordicInfu Care lisää kroonisista sairauksista kärsivien potilaiden itsenäisyyttä ja parantaa heidän elämänlaatuaan lääketieteellisten laitteiden ja uusien lääkkeiden kaltaisten innovatiivisten ratkaisujen avulla sekä tukee lääketieteellistä yhteisöä ja kotona hoidettavia potilaita.\nSen lisäksi, että Nordic Infucare tarjoaa joustavuutta potilaiden hoitoon, se auttaa keventämään painetta, joka kohdistuu perinteisiin lääketieteellisiin tukimalleihin väestön kasvaessa.\nStrategiamme perustuu kolmion mallin, jossa yhdistyvät lääke, lääketieteellinen laite, ja tukipalvelut.\nKansainvälisten lääkeyritysten pitkäaikaisena kumppanina Nordic Infucare on tuonut Pohjoismaihin lääkkeitä, joiden ansiosta potilaitamme hoidetaan huomattavasti aiempaa paremmin tuloksin.\nNordic Infucare on keskittynyt tiettyihin hoitoalueisiin, joista sillä on syvällistä kokemusta ja joilla se voi vaikuttaa sairauksiin ja niiden hallintaan nykyistäkin enemmän.\nNordic Infucare jakelee innovatiivisia lääketieteellisiä laitteita, joiden avulla annettavat hoidot parantavat potilaiden elämänlaatua.\nValitsemme tuotteet ja luomme ratkaisuja, jotka soveltuvat potilaidemme tarpeisiin sekä Pohjoismaisiin standardeihin.\nNordic Infucare tarjoaa kattavan korkealaatuisen tuotevalikoiman, jota valmistavat kansainväliset yritykset ovat erikoisalojensa huippuja. Kaikki tuotteet täyttävät lääketieteellisille tuotteille Euroopassa asetetut vaatimukset. Kaikilla tuotteilla on CE-merkintä.\nHoidon haittavaikutusten välttämiseksi Nordic Infucare on kehittänyt potilastukiohjelmat useille hoitomuodoilleen yhteistyössä lääketieteellisen yhteisön kanssa.\nOn tärkeää tunnistaa, ketkä potilaista hyötyvät kotona annettavasta tuesta, sekä tarjota heille työkaluja, koulutusta, valmennusta ja motivointia, joita hoitomuotojemme käyttö edellyttää.\nTukiohjelmamme mukautetaan potilaskohtaisesti. Ne on kehitetty tiiviissä yhteistyössä yhteistyöklinikoidemme hoitohenkilöstön kanssa.\nNiiden ansiosta vältetään kalliit sairaalapäivät ja elämänlaadun heikkeneminen. Pyrimme aktiivisesti parantamaan terveydenhuollon tuloksellisuutta ja taloudellisuutta tarjoamalla integroituja ratkaisuja lääkäreille, maksajille ja potilaille. Ohjelmiemme tavoite on parantaa sairauksien hallintaa ja potilaiden saamaa tukea sekä parantaa hoidon koordinointia ja tarjontaa.\nMonien alojen ammattilaisista koostuvat tiimimme tekevät päivittäin yhteistyötä lääketieteellisen yhteisön, potilaiden ja heidän hoitajiensa kanssa, jotta tuki olisi mahdollisimman tehokasta.


Vetokoukku Peugeot 4008 | RAMEDER\nTuotteen 05.07.2020 hinta ja saatavuus Kello 12:59\nOsta Peugeot 4008 vetokoukku\nOlet melkein valmis! Olet enää muutamien klikkauksien päässä uuden Peugeot 4008 autosi vetokoukusta. Sinun pitää vain vielä valita autotyyppi ja lopuksi autosi Peugeot 4008 moottori.\nMiksi nämä tiedot ovat tarpeellisia? Vetokoukku on tuotteena erittäin monimutkainen. Autojen osien markkinoilla on tarjolla lukuisia järjestelmiä. Autoon Peugeot 4008 asennettavasta vetokoukusta riippuen pitää puskuriin mahdollisesti tehdä leikkaus tai asennettavan sähkösarjan johdotus on erilainen. Valintakriteerit ja kysymykset ovat sitä varten, että sinulle voidaan tarjota juuri autoosi oikea vetokoukku, jolloin Peugeot 4008 autoon sopivan vetokoukun asennuksessa kaikki sujuu toivotulla tavalla.\nKiinteä Peugeot 4008 vetokoukku\nKiinteän Peugeot 4008 vetokoukun kuulaosa on ruuvattu tai hitsattu kiinteästi poikittaispalkkiin ja on näin aina käyttövalmiina. Kiinteä Peugeot 4008 vetokoukku on kiinnostava vaihtoehto asiakkaille, joka usein vetää perävaunua tai muuten usein käyttää vetokoukkua muihin kuljetustarkoituksiin. Etuna, erityisesti ammattimaisesti vetokoukkua käyttäville ammattilaisille, on, että kuulaosaa ei tarvitse irrottaa. Tämä säästää yhden työvaiheen ja lisäksi edullisella kiinteällä vetokoukulla säästetään myös rahaa.\nIrrotettava Peugeot 4008 vetokoukku\nIrrotettavan Peugeot 4008 vetokoukun kuulaosa voidaan irrottaa. Irrotettavien Peugeot 4008 vetokoukkujen yhteydessä erotellaan käsi- ja vipujärjestelmän ja täysautomaatisten järjestelmien välillä. Järjestelmien välinen ero on ensi sijassa käytettävyydessä, mukavudessa ja hinnassa. Täysautomaatisissa Peugeot 4008 vetokoukkujärjestelmissä järjestelmä lukitsee esijännitetyn kuulaosan automaattisesti kuuluvasti paikalleen. Käsi- ja vipuijärjestelmät sen sijaan jännitetään ja varmistetaan manuaalisesti.\nKääntyvä Peugeot 4008 vetokoukku\nKääntyvässä Peugeot 4008 vetokoukussa kuulaosa on aina kiinteästi liitettynä poikittaispalkkiin. Sitä ei tarvitse asentaa tai irrottaa. Kuulaosa asetetaan kiertopyörällä käyttö- tai lepoasentoon. Jos rekisterinumero tai osa valaistuksesta peittyy Peugeot 4008 vetokoukun johdosta, on kuulaosa käännettävä lepoasentoon. Kuulaosan varsi ja pistorasia eivät tässä tapauksessa ole enää näkyvissä.\nVetokoukku Peugeot 4008 | RAMEDER rameder. Vetokoukku Suomi Oy Korvasienentie 6, 00760 Helsinki


E-skuutit ”luomuhuovuttajien tuppukylään”? – Penan blogi\nKuuntelin Helsingin valtuuston monituntista keskustelua Sörnäisten tunnelista. Keskustelua käytiin 3 tuntia 40 minuuttia. Keskustelun jatkuttua 3 tuntia 10 minuuttia, perussuomalaisten Laura Korpinen räjäytti sanallisen pankin sanomalla Helsingis...\nMitä kaikkea viime aikoina on puhuttu? Eniten puhuttu lienee autonominen liikenne. Täysin automatisoidun liikenteen toimintaa on simuloitu ja liikenteen tulevaa määrää arvioitu. Hieman yllättäen on havaittu kollektivisoidun yksityisliikenteen kasvattavan katujen liikennevirtoja. Vain pysäköintipaikkojen määrässä havaitaan vähenemistä. Useat autonomisten autojen kolarit on noteerattu ja turvallisuus herättää huolta. Toivo autonomisen liikenteen pikaisesta tulosta hiipuu. Enää ei puhuta muutamasta vuodesta vaan muutamasta vuosikymmenestä. Toinen paljon puhuttu juttu ovat droonit. Oliko niiden suomalainen nimi nelikopteri? Eduskunnan tulevaisuusvaliokunnan tutkimuksessa ”Suomen sata uutta mahdollisuutta 2018–2037: yhteiskunnan toimintamallit uudistava radikaali teknologia” vuodelta 2018, niiden arveltiin olevan yksi radikaaleista teknologiamuutoksista. Robottiautot olivat tässä analyysissä kaupunkiin liittyvistä asioista kolmostilalla ja droonit yhdeksännellä tilalla. Analyysin ykköstilalla oli vapaasti organisoituva etätyö ja netissä muodostuvat organisaatiot. Tuo ykkönen taisi osua hyvinkin oikeaan. Jos tuo tutkimus kiinnostaa, niin klikkaa tähän: http://penttimurole.blogspot.com/2013/12/eduskunnan-tulevaisuusvaliokunta.html.


Uusi puhelin ja äänilähtö | Matkapuhelinfoorumi - Suosituin matkapuhelinpalsta\nUusi puhelin ja äänilähtö\nKeskustelu osiossa 'Minkä puhelimen ostaisin?', aloittaja Hcet, 26/1/15.\nTällä hetkellä taskussa pyörii Huawei ascend p6. Käytössä loistava puhelin eikä sinänsä mitään vikaa paitsi äänenvoimakkuus toistaessa musiikkia 3.5mm audiolähdöstä esimerkiksi autossa. Vaikka puhelimesta pistäisi äänet täysille saa saman tehdä auton radiolle ja silti tuloksena on vasta puhevoimakkuuden tasoinen ääni. Sama efekti nappikuulokkeissa ja kotilaitteissa.\nEnnen Huaweita puhelimena toimi HTC One V ja siinä ei tätä ongelmaa ollut, muita bugeja kyllä.\nKävin viime viikolla gigantissa katselemassa puhelimia ja matkaan tarttui Huawein Honor 6. Pääsin kotio otin puhelimen paketista ja totesin äänentoiston yhtä huonoksi kuin vanhassa Huaweissa. Luurin sai onneksi palautettua. Myyjästä ei ollut tämän jälkeen enää neuvomaan\nKysymys kuuluukin mikä seuraavaksi?? Hinta pitäsi pysyä siinä 300€ tuntumassa ja tärkein kriteeri esitetty yllä.\nAlkanut hirvittämään että saako enää puhelinta mikä täyttää tämän kriteerin vai pitääkö unohtaa spotifyn soittaminen muulla kuin tietokoneella ja autossa kokonaan.\nHyviä vaihtoehtoja tossa hintaluokassa on ainakin Lg G2, Galaxy S4 (+ malli) ja Nexus 5. Wp puolelta sit taas Lumia 830 tai 930. Itellä käytössä G2 ja kaiuttimeen kun liittää 3.5mm kautta niin volaa ainakin on. Ootko tarkistanut että auton audiolaitteessa on kaikki ok tai asetuksissa ei ole mitään säätämistä?\nNexus 5. Ääntä riittää, ja modaamalla puhelinta saa tarvittaessa lisää ääntä.\nMinulla oli joskus käytössä bluetooth palikka josta napit korviin. Vahvisti ääntä oikein reippaasti. Nyt käytössä Lumia 930 jossa halvoilla napeilla tehot riittää mutta kunnon isoilla kuulokkeilla ei\nAutossa pitäisi olla asetukset oikein ja toimii eri laitteella ok esimerkiksi tuolla omalla vanhalla.\nMites G3 näyttää olevan melkein saman hintainen kuin tuo G2? Nexus vähän kiinnostaisi, mutta joku on peloitellut että ei kannata ostaa "vanhaa" puhelinta varsinkin kun itsellä ei mielenkiintoa roottaukselle ym.\nMitähän nuo sonyn laitteet on? Ainakin aikanaan olleet hyviä musiikkilaitteita tai tämä uusi kohuttu oneplus one?\nOnkohan tuo ominaisuus ainoastaan noissa Huawein laitteissa? Ekan kerran itselle tullut vastaava eteen tämän nykyisen kanssa ja reilu vuosi sitä on jo kärsitty. Eikä kyllä samaa virhettä halua kolmatta kertaa toistaa(onnistunut honorin osto)\nJos ei muuten skulaa niin kun sulla näyttää olevan autossa AUX-liitäntä, niin hankipa tuollainen:\nBelkin AirCast Auto -langaton AUX / Bluetooth -audiovastaanotin | Autosarjat | Handsfree | Verkkokauppa.com\nHankin omaan Volkkariin tuollaisen vähän vastaavanlaisen CarAudio Connect-vehkeen viime vuonna ja kyllä sen jälkeen poppi soi ja KOVAA! Plussana saat vielä "kiinteän" handsfree-järjestelmän autoon halvalla.\nPelkälle 3,5mm liitännälle kun taitaa olla aika lailla ominaista että vola on heikko.\nTuo ei vain taida auttaa nykyisen kaa, kun siinä ei tuollaista bluetooth ominaisuutta ole...\nÄänenlaadulta en nyt mitään hifi laatua odota, mutta vertailuna edellisiin luureihin pudotus on huomattava. Ei laadullisesti mutta voimakkuudessa.\nEnkä usko että sama on kaikissa luureissa...\nVaikeeta on puhelimen osto monta hyvää ja kiinnostavaa mutta yks ominaisuus mättää eikä sitä oikeen pääse kaupassa testaan, auto kun sinne ei mahdu\nHcet sanoi: ↑\nSiis tämä laite nimenomaan tuo sen Bluetoothin autoosi. Eli vaatimuksina on että ainoastaan puhelimesta pitää löytyä BT ja autosta 3,5mm AUX niin homma toimii. Viestisi perusteella käsitin että sinulla on autossa tuollainen liitäntä?\nJuu autossa on aux paikka ja puhelimessa on bluetooth, mutta ymmärtääkseni tuo huawei ei osaa musiikkia toistaa sen kautta?? Ainakaan en ole siinä onnistunut joskus kun koitin...\nAinakin GSM Arena kyllä kertoisi että A2DP-tuki löytyy P6-mallista: Huawei Ascend P6 - Full phone specifications\nEli nyt vain asetuksia katselemaan, voihan olla että Huawei haluaa väkipakolla ensin yhdistää vain puheen, eikä musiikkia. Bluetooth-asetuksista löytyy nuo eri profiilivaihtoehdot.\nItse "tappelin" joskus samaisen ongelman kanssa ja ainakin juuri autossa ja 3,5mm plugilla Nexus 5:lla loppui äänilähdön tehot kesken. Lumia 920 toimi loistavasti ja nykyinen 830 on varsin passeli myös, tai siinä riittää tehoa. Olen kokeillut muitakin Lumioita, niin niissä riittää kyllä hyvin äänilähdössä tehoa. Samoiten iPhonen kanssa ei ole ollut mitään ongelmia äänilähdön suhteen.\nKoitin nyt tuon bluetooth yhdistämisen uudelleen yhdellä autolla minkä omassa mankassa kyseinen systeemi on. Nyt yhdistyi hienosti ja kuuluvuus parani huomattavasti. Onko ollut uskonpuutetta sitten viimeksi. Nyt voimakkuus oli niin hyvä että ainakin siinä autossa ääntä tuli riittävästi. Taidan käydä hakemassa verkkokaupalta tuollaisen laitteen ja samalla pääsen turhista johdoista eroon\nzSx kiitos rahan arvoisesta vihjeestä taitaa uuden puhelimen hankkiminen nyt siirtyä tulevaisuuteen.\nsputnic_ Ilmeisesti ongelma on yleinen. Nokiaan tai iPhoneen en kuitenkaan halua vaihtaa vaan pitäytyä näissä android puhelimissa.\nItse "tappelin" joskus samaisen ongelman kanssa ja ainakin juuri autossa ja 3,5mm plugilla Nexus 5:lla loppui äänilähdön tehot kesken.\nOlis mielenkiintoista tietää että mistähän moinen johtuu. Nimittäin oman neksun 3,5mm aux plugin äänilähdöt ei todellakaan lopu kesken.\nOlisiko autoradiolla mitään tekemistä asian kanssa?\nVageissa ainakin saa säädettyä sisään menevää AUXin herkkyyttä. Impedanssit ja lähtöteho määräävät volumen tason. Eli jos auxin tai kuulokkeiden impedanssi on korkea ja sisäänmenevän signaalin taso heikko, tulos on tuollainen. Se on ominaisuus.\nEn osaa tarkemmin sanoa, itselläni on siis Toyota Avensis vm. 2010, ja siinä ainakaan ei pysty auxin tasoa säätämään. Yksi vaihtoehto olisi jollei halua Bluetoothin kanssa kikkailla on hankkia vahvistin väliin, tai tiedä vaikka jos sellaisen voisi itsekin "helposti" tehdä jos löytyy harrastuneisuutta elektroniikan suuntaan.\nKyllä se äänilähdön paskuus on nimenomaan tuon p6:n ja näemmä muidenkin huihaiden "ominaisuus".\nLaatuvaikutelma ja muut ulkoiset ominaisuudet saadaan hintaan nähden kohdilleen kun tingitään noinkin "vähäpätöisestä" asiasta kuin äänipiirin laatu.\nSony on tehnyt perinteisesti hyvillä äänilähdöillä varustettuja puhelimia,lieneekö sillä osuutta asiaan että Sony on jo varhaisista walkmaneista alkaen ollut kannettavien musasoittimien uranuurtaja alalla.\nNäin olen itsekin ymmärtänyt että P6:sen kanssa varsinkin on ongelmaa ja siitä näyttäisi googlettamalla löytyvän juttua.\nSony ilmeisesti on pitänyt yhä kiinni laadusta ja täytyy varmaan sellaista harkita seuraavaksi. Ainakin aikasemmat kokemukset lähinnä kotielektoriikan puolella on ollut sonyn osalta vakuuttavaa.\nMainitaan nyt täällä\nOnePlus Onessa äänen laatu on huomattavasti laadukkaampia.


Omin käsin: elokuuta 2006\nNäin tehdään tehokasta työtä, kerän molemmista päistä! Tai sitten ei... Tuo sai alkunsa, kun pähkäilin työn alla olevan Leskenlehtihuivin pituutta. Teen tuota pari mallikertaa kapeampana, parin kerän jälkeen totesin, että pituutta ei ole vielä riittävästi, mutta aika paljon kuitenkin, joten kolmas kerä on aloitettava, mutta sitä on selvästi liikaa kokonaan käytettynä. Niinpä kerän aloituksen jälkeen pähkäilin, että kuinka paljon neuloisi, ettei jäisi epämääräistä hukkakerää. Ja niin pälkähti ajatus *ping*, teenpä vauva- /taaperokoon sukat ensin toisesta päästä aloittaen ja sitten jatkan huivin loppuun loppukerällä, eipä jää hukkaa! Aika näyttää kuinka onnistunut idea tuo oli.\nTytykin on viimepäivinä malttanut olla hetken sisällä, kun Villihelmen paketti tuli viime viikon lopulla. Tässäpä pari Tytyn työtä esittelyyn:\nKännykorun paikka on ihan oikeasti tänä päivänä kännykkä, mutta toki se piti maanantaina saada koululaukkuun. Kännykkää kun ei saa kouluun viedä, niin eihän sitä muuten kavereille voi esitellä ;-).\nRannekoru on Tytyn tapaan varsinainen värien sekamelska. Tytystä ihana, äiti tykkäisi kyllä enemmän hillitymmistä helmivalinnoista... Kaulakorunkin Tyty ehti tehdä mutta siinä sattui Opelonista huono kohta ja se katkesi solmun vierestä heti kättelyssä. Se on tehty niin, että olisi äidinkin mieleen, täytyy avittaa sen korjaamisessa joku päivä.\nValmistuihan tässä Tytyn Flamingolintusetkin\nMalli: Samanlainen kuin Tikrun Tiikereissä, kantapää tehty vahvistettuna, koko n. 30 (kyllä, meidän lähes kolmen vuoden ikäerolla olevat lapset omaavat tällä hetkellä hyvin samankokoiset jalat)\nLanka: Opal Regenwald Flamingo, menekki n. 38g (Tiikereihin meni saman verran)\nPuikot: 3:n bambut, resori 2,5:n metallipuikoilla\nLähettänyt Tikrunmami klo 20:46\nTikrun tiikerisukat on vihdoin valmiina. Monena iltana niitä ehdin neuloa vain muutaman kerroksen, siispä valmistuminen kesti... Monena iltana oli Tikrun iltasatukin neulomista, Tikrun ihan omasta toiveesta, että sukat valmistuisivat mahdollisimman nopeasti.\nMalli: Sovellettu varpaista aloitettu sukka Ullasta, kantapää tehty vahvistettuna, koko n. 30\nLanka: Opal Regenwald Tiikeri\nTottakai Tyty odottaa nyt kuumeisesti omia Flamingo-lintusia, siispä neulomuksen pariin!\nLähettänyt Tikrunmami klo 20:59\nSUURKIITOS Salainen Ystäväni! Paketti saapui perille ja ilahdutti todella suuresti! Tässä näytille muillekin.\nNallekarkit vei junioreitten huomion, he haluavat päästä osingoille ;-). Addin puikkonallukoista olen piiiitkään haaveillut ja niitä netissä ihaillut, nyt niitä on minullakin! Nallukoista osa pääsi heti töihin :-)\nVähän muutakin kuin hehkutusta. Tytykin alkaa osoittaa myös neulesuunnittelijan elkeitä. Olen jo pitkän aikaa sitten luvannut tehdä hänelle puseron ikuisuuden marinoituneista langoista (langat ovat PALJON vanhempia kuin Tyty). Jäi vain parin viikon takaisen lankainventaarion aikaan jälleen puheen asteelle, että langoille pitäisi vain suunnitella malli, millainen pusero tehdään (nämä helteet eivät houkuttele tekemään talvineuleita...). Lankaa on tummaa lilaa vaikka yksistään puseroksi ja vaaleanpunaistakin reippaasti raidoiksi tai muuksi lisäksi. Sen jälkeen ei asiasta puhuttu, mutta tänään kotiin töistä tullessani oli Tytyllä suunnitelma valmiina!\nPäävärinä se tumma lila, jonkavärisellä raidalla pusero myös alkaa helmasta. Ja siihen pitää tulla vetoketju kanssa. Ja villatakille tulee hame kaveriksi kankaasta, sen Tyty kuulemma tekee ihan itse, varmisteli minulta vain, että kuminauhaa löytyy (mitäköhän on lopputulos... No, saapi värkkäillä, siitähän sitä oppii).\nKuvasta ja selostuksesta katsoen hyvin selvä suunnitelma, eikun mallitilkkua joku päivä väsäämään!\nLähettänyt Tikrunmami klo 21:32\nPäivät hurahtaa käsistä... Helminallen paketti lähti tänään postiin, toivottavasti tulee pian perille.\nVihdoin lupaamiani tarkempia tietoja sunnuntaina esitellystä huivista. Kokoa huivilla oli ennen pingotusta 116cm x 70cm ja pingotuksen jälkeen 140cm x 80cm.\nMalli: Elann, Flower Petal Shawl\nLanka: Gjestal Maija, menekki n. 210g\nPuikot: 5,5 mm:n Addi 80cm pyöröpuikot\nElannin sivuille oli ilmestynyt jälleen uusi huivi-ihanuus! Hmmm, tuonkin tahdon... Kaikkien niiden jo suunnitelmissa olevien lisäksi... Mistä saa tilata sen ylimääräisen tunnin vuorokauteen? Tai vaikka parikin tuntia...\nLähettänyt Tikrunmami klo 21:33


Halvat lennot kohteeseen Fort Good Hope Skyscannerilla\nHalvat lennot kohteeseen Fort Good Hope\nTarkoititko lentoja paikasta Fort Good Hope?\nLöydä halvat lennot matkallesi kohteeseen Fort Good Hope Skyscannerin avulla\nJos haaveissasi on halvat lennot kohteeseen Fort Good Hope, me olemme täällä sinua varten! Skyscannerin matkahaku on maksuton ja helppokäyttöinen, ja löydät avullamme halvat lennot kohteeseen Fort Good Hope kätevästi!\nSkyscanner vertailee puolestasi miljoonia lentoja nettisivuilta ja hakukoneista ympäri maailman, jotta sinä saat mahdollisimman halvat lentoliput matkallesi. Me autamme sinua nappaamaan parhaat halpalennot ja edulliset lennot lentokentälle Fort Good Hope aina näppärästi.\nKäytä hintakalenteria ja etsi halvat lentoliput kohteeseen Fort Good Hope\nOletko joustava matkustuspäiviesi suhteen? Hyvä! Skyscannerin hintakalenterin avulla näet yhdellä vilauksella edulliset lennot koko kuukauden ajalle. Hintakalenterissamme voit myös valita näkyviin kohdan "halvin kuukausi" ja juuri sille kuukaudelle on saatavilla ne parhaat halpalennot! Lentojen hinnat kentälle Fort Good Hope saat siis kätevästi näkyviin, lue lisää: Näin käytät Skyscannerin hintakalenteria.\nEtsi edulliset äkkilähdöt kohteeseen Fort Good Hope\nHalvat lentoliput kohteeseen Fort Good Hope saattavat löytyä aivan muutaman päivän tai viikon päähän. Lentojen hinnat saattavat vaihdella paljonkin, avullamme äkkilähdöt ja edulliset lennot on helppoa löytää. Lue vinkkimme: Nappaa halvat lennot ja äkkilähdöt Skyscannerin avulla. Ole siis valmis lähtemään pian lennolle kohteeseen Fort Good Hope!\nEtsi hotelli ja vuokra-auto läheltä Fort Good Hope lentokenttää\nKun matkakohteesi on Fort Good Hope, Skyscannerin matkahakukone etsii sinulle sopivimman hotellin yli 1 200 000 majoitusvaihtoehdon joukosta. Sen lisäksi Skyscannerilla autonvuokraus onnistuu näppärästi. Hae vuokra-auto Skyscannerin haulla, löydät parhaat autonvuokraukset ja lentokenttäkuljetukset kohteesta Fort Good Hope.\nLentokenttiä kohteen Fort Good Hope lähellä\n136 km kohteesta Fort Good Hope\n177 km kohteesta Fort Good Hope\n205 km kohteesta Fort Good Hope\n267 km kohteesta Fort Good Hope\n301 km kohteesta Fort Good Hope\nKohteen Fort Good Hope lentokentät\nKetkä lentävät kohteeseen Fort Good Hope\nAutonvuokraus lentokentältä Fort Good Hope\nHotellit paikkakunnalla: Fort Good Hope\nLomia kohteessa Fort Good Hope


Hulppeat 1,5 kg viljattomia Rokka-makupaloja neljässä eri maussa!\nMakupalaboxin sisältämien makupalojen viljaton koostumus soveltuu hyvin herkkävatsaisille tai ruoka-aineallergioista kärsiville koirille. Makupalat tuoksuvat houkuttelevilta ja niiden mehevä, puolikostea koostumus on koirista vastustamaton! Kannellisesta boxista löytyy neljä mehevän lihaisaa makua - lohi, kana, nauta ja lammas. Eri makuiset namit on jaoteltu kätevästi omiin osioihinsa. Tiivis kansi auttaa säilyttämään namien maun ja tuoreuden.\n- Valmistusaineet: Kasviperäiset tuotteet, liha ja eläinperäiset tuotteet, vihannekset, kala ja kalaperäiset tuotteet (väh. 4 % lohta).\n- Ravintosisältö: Valkuainen 19 %, öljyt ja rasvat 5 %, hehkutusjäännös 8 %, kuitu 2 %, kosteus 17 %.\n- Lisäaineet: Väriaineet (rautaoksidi E172), säilöntäaineet (EC-lisä-aineet E202), emulgaattori.\n- Valmistusaineet: Kasviperäiset tuotteet, liha ja eläinperäiset tuotteet (väh. 4 % kanaa), vihannekset, kivennäisaineet.\n- Ravintosisältö: Valkuainen 20 %, öljyt ja rasvat 5 %, hehkutusjäännös 8 %, kuitu 2 %, kosteus 17 %.\n- Lisäaineet: Säilöntäaineet (EC-lisäaineet E202), emulgaattori.\n- Valmistusaineet: Kasviperäiset tuotteet, liha ja eläinperäiset tuotteet (väh. 4 % nautaa), vihannekset, kivennäisaineet.\n- Ravintosisältö: Valkuainen 20 %, öljyt ja rasvat 5 %, hehkutusjäännös 7 %, kuitu 2 %, kosteus 17 %.\n- Valmistusaineet:Liha ja eläinperäiset tuotteet (väh. 4 % lammasta), kasviperäiset tuotteet, vihannekset, kivennäisaineet.\n- Ravintosisältö: Valkuainen 19 %, öljyt ja rasvat 4,5 %, hehkutusjäännös 8 %, kuitu 4 %, kosteus 18 %.\n- Lisäaineet: Väriaineet (rautaoksidi E172), säilöntäaineet (EC-lisäaineet E202).


Ammatillinen opettaja tärkeä yhteisön osa - LAB Focus\nEtusivu » Yleinen » Ammatillinen opettaja tärkeä yhteisön osa\nJatkuva muutos ohjaa sekä työelämän että korkeakoulutuksen kehittämistä. Kehittyvät työmenetelmät vaativat tiivistä yhteistyötä paitsi korkeakoulutuksen ja työelämän myös substanssin valtakunnallisesta suunnittelusta, ohjauksesta ja toimeenpanosta vastaavien organisaatioiden kesken.\nKorkeakoulutuksessa opiskelijoita tuetaan muutokseen ja oman osaamisen jatkuvaan kehittämiseen. Opiskelijan valmiuksia ja muutoksessa tukemista on tutkittu paljon. Vähemmälle huomiolle on jäänyt ammatillisen opettajan työelämäosaamisen ylläpito, yhteistyökumppanit substanssiosaamisen vahvistamisessa ja opetussisältöjen kehittämisessä.\nKuva1. Osaamisen kehittäminen vaatii ponnisteluja (Kuva: Ulla Huhtalo)\nKorkeakoulutuksen jatkuva uudistumisen paine on vahva. Opettajien harteille on kasattu odotuksia niin opetuksen uudistamisesta, TKI-toiminnan kasvattamisesta kuin innovatiivisista työelämäyhteistyömuodoista. Samaan aikaan kasvavan työmäärän ja osaamisvaateen kanssa ovat opettajien resurssit vähentyneet ja tämän myötä oman osaamisen kehittämisen mahdollisuudet kaventuneet.\nTöytärin (2019) mukaan ammattikorkeakouluopettajien osaamishaasteissa keskeisiä ovat muutokset koulutuksen ja työelämän välisissä suhteissa, monipuolisten taitojen hallinta, verkostotyö sekä oppimiskäsitysten ja pedagogiikan uudistaminen.\nOpettajan ammatillinen osaaminen edellyttää jatkuvaa oppimista ja panostusta koko työuran ajan. Täydennyskoulutus on mahdollista, mutta laaja-alainen uusien toimintamallien tai digitaalisten innovaatioiden käytännön toteuttamisen ja alueellisten ratkaisujen esittely eivät yksin riitä siirtämään näitä malleja koulutuksen sisällöiksi. Opettajan, opiskelijan, ammattilaisen ja toimintaa ohjaavien tahojen yhteinen toimintamallien soveltaminen ja kehittäminen vahvistavat koulutuksen ja työelämän suhteita. (Luukkainen 2019.)\nOpettajuuden monet roolit\nTulevaisuuden opettaja on pedagogi, valmentaja ja kehittäjä. Opettajalla on paitsi pedagogisia kompetensseja myös erilaisia ominaisuuksia: hän ennakoi tulevaisuutta, seuraa aikaansa ja verkostoituu. Erityisesti näitä ominaisuuksia tarvitaan yhteiskunnallisissa muutos- ja kehittämisprosesseissa, ja kaikkia näitä ominaisuuksia on tärkeää tarkastella myös suhteessa työelämään.\nOpettajuus on tulevaisuudessa “ennen kaikkea yhteisön ja verkoston ominaisuus”. (Ryymin 2014.)\nVerkostoihin rajojen yli\nValtakunnallisesta suunnittelusta, ohjauksesta ja toimeenpanosta vastaavat organisaatiot ja erilaiset hankkeet kehittävät uusia ammatillisia menetelmiä suomalaiseen yhteiskuntaan sopiviksi.\nNäiden ammattilaisia yhteen kokoavien verkostojen ja koulutusten tulisi olla myös ammatillisten opettajien saavutettavissa. Liian usein törmätään vanhoihin yhteenliittymiin kuten ”tämä on tarkoitettu vain kuntayhtymän työntekijöille” tai ”verkoston jäsenen täytyy kuulua jäsenorganisaation työntekijöihin”. Miten onnistuisimme verkostoitumaan erilaisten rajojen yli, osallistumaan toistemme tilaisuuksiin ja oppimaan tulevaisuuden työntekemisestä yhdessä?\nUlla Huhtalo toimii sosiaalialan lehtorina LAB-ammattikorkeakoulussa.\nLuukkainen, O. 2019. Opettajan elinikäinen oppiminen – onko sitä, ja mitä se tarkoittaa? https://www.oaj.fi/ajankohtaista/blogiartikkelit/ollin-blogi/2019/opettajan-elinikainen-oppiminen–onko-sita-ja-mita-se-tarkoittaa/\nRyymin, E. (2014) Tulevaisuuden opettaja. Teoksessa Korhonen, A.-M. & Ruhalahti, S. Oppimisen digiagentit. https://www.theseus.fi/bitstream/handle/10024/85417/HAMK_Oppimisen_digiagentit_ekirja.pdf?sequence=3#page=10\nTöytäri, A. (2019a). Näkökulmia ammattikorkeakouluopettajan oppimiseen ja osaamishaasteisiin. JYU dissertations 104. Haettu 19.11.2019 osoitteesta https://jyx.jyu.fi/bitstream/handle/123456789/64931/978-951-39-7811-2_vaitos_2019_08_09.pdf?sequence=2&isAllowed=y\nOpettajan työ edellyttää nykyisellään vahvemman TKI-työn (tutkimus-, kehittämis- ja innovaatiotyön) ja verkosto-osaamisen tuntemista. Vaatimukset kasvavat erityisesti oppimisen ohjauksen, työelämäyhteyksien ja oppimisympäristöjen rakentamisen […]\nEdellinen Ruokamatkailussa yhdistyvät paikalliset arvot, kestävyys ja tarinallisuus\nSeuraava Asiakaspolku teleoperaattorialalla ja sen mittaaminen


Kunnilla pitkä pinna! Kepin ja porkkanan sijaan kallis KT:n pakkojäsenyys! — ElisaCichoracki\nSama ”Jalosen laulu” on muuten kuultu joka kerta kun kuntien työ- ja virkaehtosopimuksista on hänen toimestaan sovittu. Yli 10 vuoden ajan. ”Jalosen laululla” yritetään tehdä neuvottelutuloksesta kunnallisten työnantajien silmissä hyväksyttävä ja halutaan osoittaa omien neuvottelutaitojen erinomaisuus.\nMieluusti olisi kuulut tällä kerralla toisenlaisen ”Jalosen laulun”. Laulun joka olisi viestinyt pahoittelut siitä, että parempaan ei pystytty. Ammattijärjestöt veivät tälläkin kerralla voiton neuvottelutaidoissaan. Harmittaa kuntien puolesta. Niiden talous olisi edellyttänyt maltillisempaa tulosta. Erityisesti kun muistaa, että kuntien kassoissa nousukausi näkyy aina viiveellä.\nKunnissa on viime vuosina toteutettu mittavia säästöjä henkilöstömenoissa. Humauksessa Jalonen vaihtoi säästöt kallisiin palkankorotuksiin ja muihin parempiin palvelussuhde-etuisuuksiin. Näihin muihin etuisuuksiin muuten piilotetaan vielä kalliimmat korotusprosentit. Hinnan arvioiminen niille kun on vaikeaa, tilastoja kun ei ole niihin vaikuttavista tekijöistä käytettävissä. Tällä kierroksella esimerkiksi siitä kuinka monta palkallisista lisäpäivää tilapäisen hoitovapaan sopimusmääräysten muuttaminen ja palkallisen isyysvapaapäivien lisääminen kunnille tulee kustantamaan.\nJulkisuudessa Jalonen on kertonut neuvottelutuloksen olleen jatkumo ns. yleiselle linjalle. Sille minkä teknologiateollisuus loppusyksystä aloitti. Neuvottelutulosta ei hyvällä tahdollakaan saa ”yleisen linjan” jatkumoa. Kustantaahan neuvottelutulos kunnille 3,5 % plus muut lisäetuudet, muiden sopimusalojen työnantajille korotusten ollessa 3.2 %. Ero vaikuttaa pieneltä, mutta kun se kertaantuu joka kuukausi noin 400.000 kunnan työntekijän palkoissa sivukuluineen ja mm. sijaisten palkkauskulujen lisääntyessä palkallisten vapaiden laajentuessa, on vaikutus tuntuva.\nKun päälle lisätään vielä tuloksellisuuskertaerä ja muut uudet lisäedut, joutuvat kunnat miettimään mistä rahat. Käsittämätöntä sooloilua KT:ltä erityisesti tilapäisen hoitovapaan laajentaminen koskemaan alle 12-vuotiaan sairaan lapsen hoitamista työsopimuslaissa todetun alle 10-vuoden sijaan. Uusissa kuntasopimuksissa tuplattiin myös isyysvapaan palkallisuus. Muissa kuin kuntapuolen sopimuksissa palkallista isyysvapaata ei lie missään edes tunneta. Miksi kunnissa alettiin muutama vuosi sitten tässäkin sooloilemaan ja sooloilua jatketaan? Vaikuttaa kuin KT haluaisi tarkoituksellisesti huonontaa kuntatyönantajien imagoa jakamalla kaikenlaista sellaista hyvää mitä muiden alojen sopimukset eivät tunne. Näyttää ikään kuin kunnissa pääasia olisi laajat ja moninaiset palkalliset vapaat, ei työn tekeminen. Vaikuttaa kuin Jalonen toimisi edelleen ammattijärjestön leivissä. Puskeeko Jytyn puheenjohtajuus vieläkin ulos? Vastuullisesta työnantajatoiminnasta ei Jalosta voi menneiden vuosien perusteella ainakaan ihailla.\nKertaerän naamioiminen tuloksellisuuserän muotoon on sekin outoa. Yritys tehdä ”tuloksellisuus”-sanalla kertaerästä hyväksyttävämpi. Mistä tuloksellisuudesta kertaerän kohdalla on kysymys, kun se maksetaan kaikille työntekijälle, laiskoillekin. Jalonen näyttää kuvittelevan, että neuvottelutuloksen analysoimiseen ei riitä kenenkään KT:n ulkopuolisen ymmärrys. Kertonee vain Jalosen omasta ymmärryksestä. Eikä yhtään mairittelevasti.\nMuita aloja kalliimpi kuntasopimus ei toteudu nyt ensimmäistä kertaa. KT:n ruoriin astuessaan Jalonen avasi vuoden 2008 neuvottelukierroksen päätä huimaavalla tavalla yksityissektorin nenän edestä. Kuntasektorilla saavutettiin ensimmäisenä neuvottelutulos. Korotusprosentit olivat huimat. Ja EK antoi Jalosen tuta julkisuudessa. KT:n oma henkilöstökin haukkoi henkeään. Vastaavaa kuntapuolen avausta ei oltu aiemmin koettu. Eikä ole sen koomin nähty. EK:n opetus meni kerralla perille. Perimmäisenä syynä Jalosen toimintaan lie hänen julkisuushakuisuutensa. Vaikka senkään perusteella neuvottelukierroksen avausta ei kukaan arvannut Jaloselta odottaa. Sopimuksen sisältöä ja korotusprosentteja tärkeämpää on Jaloselle ollut paistattelu toimittajien salamavalojen räiskeessä.\nYksityissektorilla tällaiselle neuvottelijalle olisi sanottu heti – vaihtoon! Jalosen annetaan porskuttaa. Kukaan ei tunnu kyseenalaistavan hänen asemaansa. Suuret kaupungitkin ovat olleet hiljaa. Kuinka kauan?\nLomarahaleikkauksiako ei muka kompensoitu\nKuntapuolen neuvottelukumppaniosapuolet pelasivat tälläkin kerralla julkisuuden kannalta hienosti yhteen. Neuvottelutulos ”verhoiltiin” taas kerran muotoon, jossa kukaan ei näyttänyt heittäneen pyyhettä kehään. Todellisuudessa Jalonen näin kuitenkin teki. Ammattijärjestöjen neuvottelijat pääsivät pyyhkimään neuvotteluhikensä Jalosen lomapyyhkeeseen.\nJalonen väittää tiukasti, että viime neuvottelukierroksella sovittuja lomarahaleikkauksia ei neuvottelutuloksessa kompensoitu. Tyhmempikin tajuaa, että tuloksellisuuskertaerä on kompensaatiota lomarahaleikkauksista.\nKT toimi viime neuvottelukierroksella harkitsemattomasti ulottaessaan lomarahaleikkaukset päättyneen sopimuskauden ulkopuolelle. Tästä seurasi, että leikkaukset nostettiin ammattijärjestöjen toimesta uudelleen pöydälle pitkään jatkuneen nousukauden vuoksi. Koskivathan leikkaukset myös tulevaa sopimuskautta. Jalosen kasvojen säilyttäminen edellytti lomarahakompensaation kieltämistä ja kertaeräkortin ottamista käyttöön. Ihan vain hämäysmielessä.\nJalosen perustelut korkeammista korotusprosenteista muita aloja pidemmällä sopimuskaudella (2v 2 kk kun muilla 2v) on myös täyttä soopaa. Sillä voi perustella vain jos tietää alkamassa olevan sopimuskauden päättymistilanteen taloudelliset olosuhteet ja sitä seuraavan sopimuskauden neuvottelutulokset, palkankorotusprosentit. No eihän sitä koskaan tiedä josko Jalonen omaa selvännäkijäkyvyn ja tietää jo nyt vuoden 2020 neuvottelutulokset.\nLeikitään yksinkertaista ja täysin mahdollista tilannetta, jossa vuoden päästä alkaa syvä ja pitkä lama, joka jatkuu vuoden 2020 alkuun asti. Alat, joiden sopimukset päättyvät kuntasopimuksia aikaisemmin pääsevät neuvottelemaan palkkojen alentamisesta kuntia paria kuukautta aiemmin kuntasektorin porskuttaessa näitä aloja korkeammilla palkoilla pidempään. Jalonen on perusteluissaan lähtenyt olettamuksesta, että seuraavalla sopimuskierroksella palkat nousevat. Eikä auta vaikka nousisivat, jos kuntasektorin palkkoja korotetaan silloinkin muita korkeammin prosentein. Tämä osoittaa, että sopimuskauden pituus on merkityksetön ja palkankorotusprosentit korotus-/alentamisajankohtineen kaikkein merkityksellisimmät. Turha yrittää muuta väittää.\nKuntasopimusten muita korkeampia palkankorotusprosentteja "apinoitiin" välittömästi\nEi ehtinyt Jalosen kynän muste sopimuspapereissa kuivahtaa kun yksityisen puolen sopimuksettomassa tilassa olevat ammattijärjestöt lähtivät apinoimaan kuntapuolen muita aloja korkeampia korotusprosentteja. Useita lakon uhkia syntyi välittömästi kuntien neuvottelutuloksen synnyn jälkeen. Ns. yleinen linja ei enää riittänytkään.\nJalosen toimet aiheuttivat muille sopimusaloille syksyn prosentteja kovemmat korotuspaineet ja sovittelijoille lisätyötä. Jalonen ei näytä pääsevän irti sooloilustaan millään neuvottelukierroksella. Päästävätkö kunnat irti sooloilevasta Jalosesta?\nKuntien pakkojäsenyys KT:ssä ei tätä päivää\nKukaan ei ole koskaan kertonut miksi KT:n jäsenyys ei voisi toimia samalla tavalla kuin EK:n ja ammattijärjestöjen jäsenyys. Vapaaehtoisuuden pohjalta. Suomalaiseen demokratiaan ei kuulu pakkojäsenyys vaan valinnan vapaus. Vapaus valita edustajansa, jollei olla tyytyväisiä edustajien toimintaan. Menettelyllä turvataan edustajan toimiminen edustettavien edun mukaisesti ja haluamalla tavalla.\nKunnilla ei ole nykyisin minkäänlaista keppiä eikä porkkanaa KT:n toiminnan suhteen. Toimi KT niin tai näin, jäsenmaksut on kuntien maksettava. Toisin kuin esimerkiksi Kuntatyönantajien kyljessä toimivan Avaintyönantajat Avainta ry:n jäsenyhteisöillä, osakeyhtiöillä, muut yhteisöillä ja säätiöillä, joissa kunnilla tai kuntayhtymillä on määräysvalta. Niille Avainta jäsenyys on vapaaehtoista. Voivat halutessaan kuulua Avaintaan, EK:hon tai ei mihinkään. Miksei vastaava valinnanvapaus toimisi kuntien kohdalla? Toimiihan se erinomaisen hyvin myös KT:n emoyhdistyksen, Suomen kuntaliiton kohdalla erinomaisesti.\nKT:stä säädetty laki tuli voimaan 1970, jossa todettiin KT:n silloisen edeltäjän Kunnallisen sopimusvaltuuskunnan neuvotteluvastuu kuntien henkilöstön työ- ja virkaehtosopimuksista ja mitä lysti kunnille maksaa. Vielä epävarmuuden aallokossa kelluville maakunnille KT on puuhastellut viime vuonna kaikessa hiljaisuudessa vastaavanlaista pakkojäsenyyttä. Oman olemassa olonsa vahvistamiseksi.\nKuntien KT:n pakkojäsenyyttä olisi korkea aika tarkastella uudelleen. Antaa kunnille mahdollisuus valita mistä virka- ja työehtosopimusneuvottelut ostavat. Jos KT:n palvelut ovat laadukkaita, hinta-laatusuhde kohdallaan, ei lie pelkoa siitä, etteikö KT:n palvelut kelpaisi kunnille ilman pakkojäsenyyttäkin. Laadukkuuden ja hinnan arviointimahdollisuus olisi tätä päivää.\nSuurilla kaupungeilla on muuten jo nykyisin niin laaja oma asiantuntemus henkilöstöasioissa, että KT:n pakkojäsenyys ja sen tarjoamat palvelut ovat niille täysin turhia. KT turha rahanreikä.\nEsimerkiksi Helsinki ei tarvitse KT:tä missään. Helsingin kaupungin ja KT:n organisaatioissa työskennelleenä uskallan näin väittää. Helsinki on kustantanut itse oman laajan asiantuntemuksensa ja osaamisensa henkilöstöasioissa. Miksi sen pitäisi maksaa jostakin mitä ei tarvitse? Muiden suurien kaupunkien ja kuntien kohdalla itseriittoisuus on varmasti samaa luokkaa.\nTilanne on jopa päinvastoin. KT tarvitsee Helsingin asiantuntemusta ja osaamista sopimusten kehittämistyössä. KT:n eri työryhmissä suurtenkaupunkien edustajat ovat tuttu näky.\nOutoa KT:n kuntien edustamisessa on se, että kunnat eivät voi vaihtaa edes KT:n neuvottelijoita, ei johtoa eikä asiantuntijoita halutessaan muutosta. KT:n henkilöstön palkkaa Suomen kuntaliitto, KT:n emoyhdistys. KT on naamioinut oman toimintansa sellaisen erityisosaamisen laatuiseksi, että sen toimintaa valvova valtuuskunta toimii Jalosen toiminnan kumileimasimena. Kaikki menee läpi mitä valtuuskunnan pöydälle Jalonen tuo. Eripuraa ei ole valtuustosta vuosien saatossa kuulunut.\nKT:n on helppo jatkaa samalla tyylillä, vaikka kunnat olisivat kuinka tyytymättömiä sen toimintaan. Silloinkin KT:hen tulee kuntien rahaa ovista ja ikkunoista. Eikä vastuu paina kun vastuuta ei ole. Mikään kunta ei voi käytännössä pistää Jalosen päätä pölkylle. Haluavia varmasti olisi.\nToiveena monessa kaupungissa ja kunnassa olisi, että saisivat päättää käyttävätkö KT:n palveluita, hankitaanko ne jostakin muualta, onko osaamista kenties omasta takaa vai hankitaanko osaamista itselle. Vaihtoehtoja on maailma täynnä. Ja rahaakin käytettävissä KT:n jäsenmaksun verran.\nPelko KT:n monopolin purkamisesta on muuten leijunut vuosikymmeniä KT:n toimiston ilmassa. Vaikka KT otti käyttöön Kuntatyönantajat –nimen ei se uskaltanut avata lakia ja muuttaa nimeään lakiin. Tästä syystä Kunnalliset työ- tai virkaehtosopimukset allekirjoittaa edelleen Kunnallinen työmarkkinalaitos. Pelko kuntien pakkojäsenyyden avaamismahdollisuudesta oli siinäkin yhteydessä valtava peikko. KT tiedostaa, että sen toimintaan ollaan laajalti tyytymättömiä. Haloo, miksei oltaisi. Kun kerran Alkonkin monopolia ollaan purkamassa, niin miksi KT:n kohdalla siitä ei edes puhuta.\nJalosen harjoittama sooloilu neuvottelutoiminnassa on vertaansa vailla. KT:n toimiston henkilöstön kiusaamistapaukset ovat myös laajalti tiedossa. Kaksi pitkään KT:ssä toiminutta henkilöä sai täysin perusteettomasti ”Jalosen kenkää” johtajuuden alkuaikoina. Caseillä laitettiin jäljelle jäävä henkilöstö hiljaiseksi. Jalonen näytti miten hän toimii jos naama ei miellytä. Aikaisempien johtajien kanssa ei kummallakaan poispotkitulla ollut pienintäkään ongelmaa. Huhujen mukaan vastaavanlaisia casejä löytyi jo Jalosen Jytyn puheenjohtajuuden ajoilta Jytyn toimistosta. Kumpikin em. case maksoi KT:lle, käytännössä kunnille, noin 200.000 euroa. Toisessa henkilö ”ostettiin” hiljaiseksi, toisessa oikeudenkäyntikulut korvauksineen nousivat reippaasti yli 200.000 euron.\nMielenkiintoista olisi tietää miten KT:n valtuuskunta reagoi kuntien jäsenmaksurahojen kyseisiin käyttökohteisiin. Asia taidettiin hoitaa kaikessa hiljaisuudessa toimiston sisällä eikä valtuuskunta tullut koskaan caseistä tietoisiksi. Julkisuutta ei Jalonen näissä tapauksissa kaivannut. Olisiko vihdoin aika nostaa Jalosen toimet kokonaisvaltaisesti keskusteltaviksi? Onhan kysymys kuntien henkilöstöasioiden merkittävimmästä edunvalvojasta ja edustajasta ja sen oudosta henkilöstöasioiden toimintatavoista.\nPekka Iiskonmaki 7.3.2018 17:42\nMiten kuntien veroprosentti voi olla korkeampi kuin koko Viron tuloveroprosentti?\nSilti Virossa on mm. paremmat lapsilisät ja palvelut? Viron Kelassa ei jonoja.\nLääkäriin pääsee heti tai lääkäri tulee kotiin jne.\nPisatutkimuksissa Viron on Suomea parempi jne.


Masennus – 7 asiaa, joilla pahennat masennusta!\nVaikka kukaan ei tietoisesti valitsekaan itselleen masennusta, omalla käytöksellään voi silti jossain määrin vaikuttaa mielialaansa. Tekemällä oikeanlaisia valintoja, omaa masennustaan voi lievittää (esim. terapialla, lääkityksellä tai urheilulla). Vastaavasti huonoilla valinnoilla voi pahentaa omaa masennustaan entisestään. Katso, millainen käyttäytyminen tekee olosi vielä huonommaksi.\n1. Syöt huonosti. Epäterveellinen ravinto vaikuttaa myös aivojen toimintaan ja mielialaan.\n2. Nukut huonosti. Valvot liikaa etkä saa tarpeeksi unta.\n3. Roikut netissä. Jatkuva klikkailu ja netissä surffailu rasittavat aivoja. Sosiaalinen media voi synnyttää myös kateutta.\n4. Stressaat liikaa. Jatkuva stressissä eläminen kuormittaa paitsi mieltä myös fysiikkaa.\n5. Huono säätila. Tutkitusti vähäinen valon saanti vaikuttaa mielen vireyteen.\n6. Tupakoit. Tupakanpoltto lisää fysiologisten riskien lisäksi mielen levottomuutta ja ahdistusta.\n7. Juot liikaa. Alkoholi vaikuttaa tutkitusti aivoihin ja voi pahentaa masennusta.


Ihan pihalla: Helteen haittoja\nPoutapilvet heijastuivat kylpyvaahtona tänäkin aamuna rannasta. Vesi on valitettavasti alkanut haista maamaiselta, tunkkaiselta, mikä on sinilevän yksi tunniste. Ikävää, koska kesäaamuiset vesikävelyt täytyy lopettaa. Tänä aamuna vielä kävelin vesilenkkini yksinäisen telkän kaverina. Se ei tosin tule lähelle, mutta kerrankin se näytti ikäänkuin nukkuvan auringon lämmittämillä mainingeilla.\nSilmä on tottunut hakemaan lintukavereita aamuisin. Yleensä ne eivät petä. Telkkä lähti tulemaan kohti vasemmalta ja silkkiuikut oikealta. Liekö heillä jotakin keskinäistä toraa, koska parin rääkäisyn jälkeen uikut nousivat siivilleen, mutta telkkä jäi.\nLaila 8/06/2010 8:33 ip.\nEllet olisi kertonut, heijastumaksi, en olisi tuota "vaahtoa" siksi epäillyt. Sinulla taitaa olla aina kamera matkassa, kun löydät näitä hauskoja aiheita. Ikävää, että sinilevä pilaa aamukävelysi telkän kanssa. Ehkä se ihmettelee huomenaamulla, minne kaveri on jäänyt. Meidän pieni mökkijärvemme on vielä säästynyt levältä. Se on suurten metsien keskellä. Ehkä se on ollut pelastus. Toivottavasti teilläpäin sää on jo rauhoittunut? Hyvän viikonlopun toivotukset sinne!\nLiisa 8/07/2010 8:38 ap.\nKun joutuu paljon pysyttelemään tässä samoilla nurkilla, niin kuvauskohteita pitää etsiä joka paikasta. Kuvajaiset ovat joskus yllättäviä.\nTuosta sinileväasiasta vielä. Mikä muu voisi aiheuttaa sen vastenmielisen, minusta peräti varoittavan tunkkaisen maamaisen hajun kuin levä?\nMyrskyt ja sateet ovat kiertäneet tämän kohdan koko ajan. Tuhot ovat muualla.\nSopivan lämmintä viikonloppua!\nmarjamatilda 8/07/2010 10:34 ap.\nRauhaa huokuva kuva, leppoisaa elokuuta Sinulle!\nLiisa 8/07/2010 11:15 ap.\nTervetuloa lukijaksi. Rauhaisaa ja hiljaista on. Mittari näyttää taas jo hellelukemia. On odottava tunnelma. Luonto huutaa sadetta.


Naisten palkkapäivä meni jo – ero miehiin jopa kasvoi tänä vuonna – Kansan Uutiset\nNaisten palkkatasa-arvo heikkeni viime vuodesta.\nAy-liikkeessä on petytty, kun hallitusohjelman lupaukset eivät muutu teoiksi.\nVuosittaista STTK:n Naisten palkkapäivää vietettiin tänä vuonna eilen sunnuntaina 1. marraskuuta. Keskusjärjestön laskema naisten ja miesten välinen keskimääräinen palkkaero perustuu Tilastokeskuksen ansiotasoindeksin toisen vuosineljänneksen tietoihin.\nTänä vuonna miesten keskiansiot ovat 3 906 euroa ja naisten 3 274 euroa kuukaudessa. Naisten palkat ovat keskimäärin 83,8 prosenttia miesten palkoista, mikä on 0,4 prosenttiyksikköä vähemmän kuin viime vuonna.\n– Palkkatasa-arvossa on otettu takapakkia edelliseen vuoteen verrattuna. Suunta on valitettava ja väärä. Kansainvälisessä vertailussa Suomea voidaan jo kutsua palkkatasa-arvon takapajulaksi, STTK:n johtaja Katarina Murto harmitteli sunnuntaina.\nEurostatin mukaan sukupuolten välinen palkkaero on Suomessa suurempi kuin EU-maissa keskimäärin.\nSTTK arvostelee, että hallitusohjelman kunnianhimoiset tavoitteet tasa-arvon edistämiseksi ovat edenneet hitaasti hitaasti.\n– Palkkaepätasa-arvoa lisäävät perusteettomat palkkaerot on kitkettävä lainsäädännöllä lisäämällä palkka-avoimuutta. STTK haluaa edistää palkka-avoimuutta vaiheittain niin, että henkilöstön edustaja saisi tietoonsa yksilöidyt palkkatiedot kaikkine palkanosineen koko työpaikan osalta. Vain siten perusteettomiin palkkaeroihin voitaisiin helpommin puuttua, sanoi Murto.\nHoitajajärjestöt vetosivat hallitukseen\nNaisen euro on ollut Suomessa jo pitkään hieman yli 80 sentissä. Ero on lähtenyt uudelleen kasvuun hitaan kapenemisen jälkeen. Korjaavilla toimilla on kiire, vaativat myös hoitajajärjestöt Tehy ja SuPer.\nSamapalkkaisuuteen velvoittavat kansainvälinen ja EU-oikeus sekä kansallinen lainsäädäntö. Liittojen mukaan Suomi saa tasaisin väliajoin huomautuksia naisten ja miesten palkkojen välisistä eroista. Työnantajapuolelle eivät toistaiseksi ole sopineet mitkään konkreettiset samapalkkaisuutta edistävät toimenpiteet, ne arvostelevat.\nSote-alan työvoimasta 90 prosenttia on naisia. Tehy ja SuPer vaativat, että hallitusohjelman tasa-arvokirjaukset on pantava toimeen ja valtion on osallistuttava palkkaeron umpeen kuromiseen.\nMillä vuosisadalla palkkatasa-arvo toteutuu? – Li Andersson peräänkuuluttaa sitoutumista palkkatason nostoon naisvaltaisilla matalapalkka-aloilla\nLi Andersson 13.3.2021 9.51


Yrityksestämme « Uusien projektien käynnistys « Yrityksen perustaminen Viroon « Kirjanpitopalvelut Virossa, Kirjanpito, tilitoimisto, tilipalvelut, yrityksen käynnistäminen, valmisyhtiö «\nYritystoiminnan aloittaminen Virossa\nUusien projektien käynnistys\nStaria OÜ on vuonna 2007 perustettu Tallinnassa sijaitseva kirjanpito- ja taloushallintopalveluita tarjoava yritys. Vuodesta 2014 olemme käyttäneet myös nimeä STARIUM.\nYdintoimintamme on Virossa rekisteröidyille yhtiöille kirjanpitopalveluiden tarjoaminen. Kirjanpidon lisäksi autamme asiakkaitamme myös yrityksen perustamistoimenpiteissä, yrityssuunnittelussa sekä yritystoiminnan reorganisoinnissa.\nTarkoituksenamme on tarjota Viron ulkopuolella sijaitseville omistajille sekä yritysjohtajille kokonaisuutta jossa Viron yhtiön toimintoja johdetaan ja valvotaan ammattimaisesti. Palvelukokonaisuuteen on yhdistetty talousosaaja sekä juristi.\nOlemme luotettava kumppani sekä aloittaville yhtiöille, että yhtiöille joiden toimintan on lisättävä kustannustehokkuutta. Operatiivisen johdon ulkoistuksen myötä poistuu tarve palkata paikallinen toimitusjohtaja/talousjohtaja. Kirjanpidon ulkoistuksen myötä poistuu myös tarve palkata oma kirjanpitäjä.\nYritystoiminnan tehostamisen myötä on ilmennyt myös asiakkaiden tarve löytää Suomen ja Viron markkinoilta yhteistyökumppaneita. Kattavan asiakaskuntamme kautta olemme pystyneet menestyksekkäästi viemään yhteen sijoittajat sekä eri alojen toimijat.\nKehotan ottamaan meihin rohkeasti yhteyttä. Yhdessä kartoitetaan mahdollisuudet, tavoitteet ja hyödyt. Kaikki asiointi hoituu kauttamme myös suomeksi.\nLuotettava yhteistyökumppani Virossa, edullinen ja luotettava kirjanpitopalvelu Virossa, palvelemme suomeksi,\nIlmainen osoitepalvelu Virossa vuodeksi


Blomdahl on kehittänyt lääketieteellisiä korvien ja nenän rei'ittämistapoja ja -koruja vuodesta 1985.\nBlomdahlin lääketieteellinen rei'itysmenetelmä on suunniteltu terveydenhuollon pääperiaatteiden mukaisesti – ne suojaavat infektioilta, ovat turvallisia käyttää ja sopivat nikkeliallergikoille.\nRei'itysmenetelmä on terveydenhoitoalalla tunnettu “modernina ja aseptisena tekniikkana”. Laitteen korut ovat valmiiksi asennettuina steriiliin, yksittäispakattuun kasettiin, jolloin laite ei kosketa suoraan korvaan. Rei'ityskorut on suunniteltu myös ihon optimaaliseen parantumiseen rei'ityksen jälkeen.\nRei'itys voi altistaa sinut allergioille, jos siinä käytetään sopimattomia materiaaleja kuten nikkeliä, palladiumia, kobolttia tai jopa kultaa. Tämän vuoksi Blomdahl käyttää vain kaikista turvallisimpia materiaaleja, jotka ovat muovi tai titaani. Korun ulospäin näkyvä osa voi olla esim. kullattu tai hopeoitu, mutta nämä osat eivät kosketa korvanlehteä.\nKorvien rei´ityskorvakoruja löytyy siis seuraavista materiaaleista:\nkullattu, hopeoitu tai musta titaani\nKaikkia näitä materiaaleja voidaan suositella kaikille, myös pienille lapsille ja herkkäihoisille. Korut sopivat jopa niille, joilla on jo allergioita.\nBlomdahl-menetelmällä rei'ittäminen on myös erittäin nopeaa. Korut on suunniteltu niin, että ne menevät nopeasti ja turvallisesti ihon läpi. Korut ovat teräväkärkisiä ja tehty vahvasta materiaalista.Korut ovat pieniä ja kevyitä sekä korun alapuoli on pyöristetty, jotta juuri tehtyyn reikään pääsee ilmaa mahdollisimman hyvin.\nSuosittelemme pienille lapsille käytettävän tarvittaessa apteekista saatavaa Emlan- puudutevoidetta. Voiteen tulisi vaikuttaa vähintään tunnin ajan ennen korvien rei`itystä.


Taikakirjaimet: Joe Abercrombie: Puolikas sotaa\nPuolikas sotaa (Half a War, 2015, suom. 2016) päättää Joe Abercrombien Särkynyt meri -trilogian. Viimeiseen osaan on jälleen nostettu uusi päähahmo, Skara, Throvenlannin prinsessa, jonka perheen Isoäiti Wexenin johdattama suurkuningas tuhoaa. Skara pääsee karkuun ja päätyy Isä Yarvinin kokoamaan liittoutumaan Gettlannin kuningas Uthilin ja Vansterlannin Grom-gil-Gormin rinnalle. Valmistautumattomasta prinsessasta tulee kuningatar ja hänen on löydettävä toiset keinot selvitä sodasta kuin kuuluisat taistelijat. Raith on Gromin joukkojen tappeluherkkä rämäpää, joka joutuu itselleen poikkeukselliseen tehtävään suojelemaan Skaraa. Hänen kamppailunsa käydään odotusten ja tahdon välillä. Yarvin pelastama mastoissa kiipeilevä Koll on aikuistumassa ja seuraamassa isä Yarvin jalanjäljillä veljeksi. Päätös ei muun taistelun tiimellyksessä ole kuitenkaan helppo, sillä seppämestari Rinillä on kumma vaikutus hänen tuntemuksiinsa. Isä Yarvi juonii ja kutoo verkkojaan, mutta mihin kaikkeen ne ulottuvat ja ovatko vaikutukset sittenkään hänen hallittavissa.\nTrilogian päätöskirja antaa enemmän sitä, mitä Abercrombielta odotin kahdessa ensimmäisessä osassa. Se on rosoisempi ja hahmot yhä enemmän aikaisempien teosten kaltaisia elämässä rämpijöitä, joista löytyy hitunen hyvää ja epäitsekkyyttä, jotta he ainakin yrittävät päätyä oikeankaltaisiin ratkaisuihin, vaikka se ei ominta aluetta olisikaan. Puolikas sotaa käydään juonimalla ja oikeilla päätöksillä oikeaan aikaan, mutta toinen puoli on verta ja suolenpätkiä. Niitä riittää tässä kirjassa. Pohdiskelin kokonaisuutta ja Yarvin hahmon muutoksen uskottavuutta trilogian edetessä, enkä ole ihan vakuuttunut, vaikka olenkin sinänsä tyytyväinen, että hän on hyvin ristiriitainen hahmo. Abercrombie uskaltautui poistamaan hahmoja kuvioista roppakaupalla ja jotenkin toivon, että ne jotka jäivät henkiin ja joiden tulevaisuus jäi auki, eivät palaisi kuvioon kovin suuressa roolissa tulevissa teoksissa.\nKirjan parasta antia on Abercrombielle tyypillinen hahmojen sanailu ja juonen monet käänteet ja yllätykset. Tapahtumat ovat nopeatempoisempia kuin edellisissä teoksissa, joissa matkanteko oli yksi aspekti. Nyt tuntuu, että hahmot siirtyivät paikasta toiseen melkoisen pikaisesti. Haltia-aseet saavat minulta pitkän miinuksen. Sama kehityssuunta oli nähtävissä yksittäisessä Red Country -kirjassa (arvostelu), mutta siinä se sopi maailman kehitykseen, tässä tuli vähän kuin puskista, jostain menneisyydestä. Joka tuntui tulevaisuudelta. Siitä huolimatta Puolikas sotaa on mielestäni kelpo trilogian päätös ja sen paras osa. Jään odottamaan Abercrombien seuraavaa siirtoa ja sillä välin ehdin varmaankin jossain välissä lukea hänen koottuja novellejaan.\nRaapustanut Raija / Taikakirjaimet klo 11:34\nTunnisteet: 2015, ekirja, fantasia, Joe Abercrombie, vuonna 2018 arvioidut kirjat, YA\nArtsi 11. helmikuuta 2018 klo 18.31\nUusi trilogiahan on kovasti tulossa. Ensimmäinen osa "A Little Hatred" tulossa arviolta kesällä 2019. Kun olet nopeampi lukija niin pistä vaan tulemaan muun tuotannon arvioita. :)\nRaija / Taikakirjaimet 11. helmikuuta 2018 klo 21.54\nNäin on. Ilmeisesti huhtikuussa 2019. Muusta tuotannosta minulta puuttuu Last Argument of Kingsin ja Best Served Coldin arviot, ja novellikokoelma. Muut löytyy. Last argumentista odotan yhä suomennoksen ilmestyvän uudelleen lukua varten. Piti tulla tämän vuoden alussa, mutta ei näy eikä kuulu.\nElviira 12. helmikuuta 2018 klo 10.26\nUskaltauduin itsekin vihdoin ja viimein kokeilemaan sitä Ensimmäinen laki -sarjaa ja ai että kun kuulostaa hyvältä! Tästä Särkynyt meri -sarjasta jäi aikoinaan vähän sellaiset "ihan kiva" -fiilikset. Oletko muuten lukenut Luke Scullin Grim Companya? Se on samantyylistä synkän humoristista ja vauhdikasta fantasiaseikkailua ^^\nRaija / Taikakirjaimet 12. helmikuuta 2018 klo 15.21\nEn juuri Scullia ole lukenut, joitain muita nimiä kylläkin, ja joudun toteamaan, että eroja on. En välttämättä pidä. Särkynyt meri on sarjana tosiaan muuhun tuotantoon verrattuna minustakin heikompaa. Toivottavasti jatkossa palataan The Heroesin tasolle.\nEija 12. helmikuuta 2018 klo 18.36\nKun luin kirjoittamasi esittelyn, en tunnista muistavani mitään koko kirjasta, vaikka lukemisesta on kulunut vain reilu vuosi… taitaa se dementia olla tosi asia. Mutta sen muistan, että pidin tätä viimeistä osaa vähiten kiinnostavana koko sarjasta. En tiedä yhtään oliko se edes huonompi kuin muut (siis omasta mielestänikään), mutta kyllästyminen taisi iskeä. (Pitäisi varmaan kaikista sarjoista lukea vain ensimmäiset osat etten hyytyisi.) Hyvää kirjassa oli, ettei ollut ”happily ever after” - meininkiä vaan uhrauksia tehtiin. (Näin olin muistiin kirjoittanut:))\nRaija / Taikakirjaimet 12. helmikuuta 2018 klo 20.13\nPiti ihan lukea mitä kirjoitin esittelyssä, ne kun ovat joskus haasteellisia. Yritin olla ympäripyöreä. Abercrombie pysytteli grimdark-polulla mikä on hyvä. Seuraavaan kirjaan kyllä latautuu enemmän odotuksia.


Suomen metsien hiilinielut arvioitu alakanttiin – uudet laskelmat antavat huikeita arvioita | Yle Uutiset\nSuomen hiilinielut arvioidaan uudelleen.\n21.11.2018 • Päivitetty 10.12.2018 10:25\nLuonnonvarakeskus julkisti lokakuussa arvionsa Suomen metsävarannosta (siirryt toiseen palveluun) eli siitä, miten paljon puuta metsissä on tulevaisuudessa. Hakkuumäärät ovat viime vuosina olleet kasvussa ja tänä vuonna päädyttäneen 75 miljoonan kuution hakkuisiin, jos suhdanteet eivät yllättäen käänny.\nKestävänä hakkuurajana on pidetty 80 miljoonaa kuutiota vuodessa. Metsien kasvu on kuitenkin kiihtynyt ja vuotuiseksi puumäärän kasvuksi arvioidaan nyt noin 107 miljoonaa kiintokuutiota.\nJoka vuosi metsävarat kasvavat siis reilulla parilla kymmenellä miljoonalla kuutiolla. Nyt Suomen metsissä arvioidaan olevan 2,5 miljardia kuutiota puuta. Metsävarat kasvavat noin 4,3 prosenttia vuodessa ja samaa vauhtia kasvavat hiilinielut eri laskelmissa.\nMetsien kasvun taustalla on pääasiassa parantunut metsänhoito ja vähemmän ilmastonmuutos.\nAikaisempi arvio oli aika konservatiivinen siinä vaiheessa, kun se tehtiin kolme vuotta sitten. Se osoittautui aliarvioksi. Siihen suhteutettuna puhutaan merkittävästä noususta\nAntti Asikainen, tutkimusprofessori, Luonnonvarakeskus\nÄskettäin julkaistun tutkimuksen mukaan noin kaksi kolmasosaa kasvun lisäyksestä tulee paremmasta metsänhoidosta, jalostetusta taimimateriaalista, ja noin yhden kolmasosan arvioidaan selittyvän ilmastonmuutoksen vaikutuksella.\nKolme vuotta sitten tehdyt arviot metsien hiilinielusta tehtiin vanhoilla kasvuluvuilla. Ne ovat reilusti alempia kuin nykyiset ja kolmanneksen pienempiä kuin Suomen raportoimat kasvihuonekaasuinventaarioluvut vuosilta 2015–2017.\nLuonnonvarakeskuksen tutkimusprofessori Antti Asikainen esitteli uusia skenaarioita eduskunnan talousvaliokunnalle (siirryt toiseen palveluun) (linkki ohjaa talousvaliokunnan tilaisuuden striimaukseen) 15. marraskuuta.\nYhden tulevaisuuden skenaariolaskelman mukaan hiilinielut kasvaisivat jopa kaksinkertaisiksi aiempaan arvioon verrattuna tulevina vuosikymmeninä.\nKolme vuotta sitten tehdyt laskelmat Suomen metsien hiilinieluista on laskettu varovaisesti. Metsien kasvu on kuitenkin kiihtynyt ja hiilinielut suurentuneet. Taulukko on korjattu 22.11. aamulla koskemaan koko metsäalaa. Aiempi kuva kertoi puuntuotannossa olevan metsäalan hiilinielujen kehityksestä. Kuva: Seppo Suvela / Yle\nKun vuoden 2016 arvioon laskettiin puuntuotannossa olevan metsäalan vuosien 2015–2024 hiilinieluksi 16,5 miljoonaa hiilidioksitonnia, niin uusien laskelmien mukaan tuo luku voisi olla yli kaksinkertainen eli 39,8 miljoonaa tonnia.\nLuonnonvarakeskus on 9.12. korjannut tätä arviota, mikä näkyy myös ylläolevasta taulukosta:\nLUKEn tiedote: (siirryt toiseen palveluun)\nEduskunnan talousvaliokunnalle pidetyssä esityksessä uusia lukuja verrattiin vuonna 2016 julkaistuun skenaarioon. Vertailu ei ollut yhteismitallinen, koska vuonna 2016 julkaistua skenaariota kuvaavissa luvuissa oli esitetty hiilinielu vain puuntuotannon metsämaan alalle, mutta uuden skenaarion luvut sisälsivät tiedot koko metsä- ja kitumaan alalta. Tämän vuoksi hiilinielujen ero oli noin 5 miljoonaa tonnia CO2 ekv. vuodessa suurempi kuin yhteismitallisesti vertailtu. Skenaarioiden todellinen ero johtuu muutoksesta kasvun laskennassa, joka on uudessa skenaariossa kalibroitu vastaamaan valtakunnan metsien 11. inventoinnissa mitattua.\n– Aikaisempi arvio oli aika konservatiivinen siinä vaiheessa, kun se tehtiin kolme vuotta sitten. Se osoittautui aliarvioksi. Siihen suhteutettuna puhutaan merkittävästä noususta, sanoo Ylen nyt haastattelema tutkimusprofessori Asikainen.\nArviot perustuvat siihen, että hakkuut nousevat vaiheittain 80 miljoonan kuutioon vuoteen 2025 mennessä ja pysyvät jatkossa 80 miljoonan kiintokuution tasolla.\nJos taloudellinen suhdanne kääntyy ja hakkuut vähenevät, niin hiilinielut voivat skenaarioissa olla vieläkin isompia.\nHiilinielujen kokoarviot täsmentyvät ylöspäin\nLuonnonvarakeskus esittelee tarkemmat luvut ja laskelmaperusteet joulukuussa ja tuloksia eri projekteista tammikuussa. Koko metsäala, sen toimijat ja tutkijat odottavat Luken uusia laskelmia.\nValtioneuvoston kanslia on tilannut useita selvityksiä hiilinieluista. Esimerkiksi VTT tekee arviota Suomen pitkän aikavälin ilmastostrategiasta.\nEduskunnan talousvaliokunnan Suomen rooli ilmastotalkoissa ja taloudelliset mahdollisuudet -tilaisuudessa tutkimusprofessori Antti Asikainen kertoi myös, miten metsien kasvua ja hiilineluja voidaan vielä lisätä.\nJos metsiä alettaisiin lannoittaa, kuten tehtiin 70-luvulla, niin hiilinieluihin saataisiin 4–5 miljoonan tonnin lisäys. Asikaisen mukaan lannoittamisen kustannukset olisivat 20 euroa per saavutettu hiilinielun CO2-tonni.\nErilaiset metsät sitovat hiiltä eri tavoin. Kuva: Metsähallitus\nMyös nurmien ja ja maatalousmaan metsittämien 200 000–300 000 hehtaarin alalta toisi parin miljoonan tonnin lisänielun.\nHitaammin vaikuttavia keinoja ovat jalostetun taimiaineksen käyttö metsityksessä. Nämä luonnontaimia nopeammin kasvavat puut vaikuttaisivat vasta vuosisadan jälkipuoliskolla.\nSoiden ennallistaminen tai siirtyminen metsähakkuissa jatkuvan kasvatuksen malliin ovat Asikaisen mukaan vähemmän merkittäviä keinoja.\nTalousvaliokunnan tilaisuudessa puhunut MTK:n metsäjohtaja Juha Hakkarainen esitti, että Suomen metsät voivat kasvaa tulevaisuudessa vielä nykyistäkin nopeammin, jopa 150 miljoonaa kuutiota vuodessa.\nKestäväksi hakkumääräksi on vuodelle 2025 arvioitu jo 93 miljoonaa kuutiota. Tämä tarvittaneenkin, jos kaikki nyt Suomeen kaavaillut metsäteollisuusivestoinnit toteutuvat.\nKasvavien hiilinielujen merkitys?\nKansainvälisen ilmastopaneeli IPCC:n raportin mukaan päästövähennysten ohella hiilidioksidia pitää myös poistaa ilmakehästä, mikäli lämpeneminen halutaan pitää 1,5 asteen rajoissa. Tämä tarkoittaa sitä, että metsien hiilinielujen merkitys kasvaa tulevaisuudessa selvästi nykyisestä.\nEU-parlamentti ja neuvosto hyväksyivät 2018 keväällä LULUCF-asetuksen (siirryt toiseen palveluun), joka määrittelee miten maankäytön, maankäytön muutoksen ja metsänhoidon nielut ja päästöt otetaan huomioon EU:n ilmastotavoitteissa vuoteen 2030 saakka.\nMikäli Suomen metsien hiilinielut todetaan aiempaa isommiksi, tällä on vaikutusta siihen, miten maankäytön kasvihuonekaasupäästöjä katetaan.\nEU:n komission ja jäsenmaiden asiantuntijat arvioivat metsien hiilinielujen ja maankäytön päästöjen vertailutasot ensi vuoden aikana.\nSuomen metsissä arvioidaan olevan puuta 2,5 miljardia kuutiota. Kuva: Ismo Pekkarinen / AOP\nMetsäasiantuntijat odottavat kuumeisesti uusia lukuja\nYle Uutisten tavoittamat metsien hiilinielujen asiantuntijat arvioivat uusia lukuja hämmästyttäviksi. Kovin harva kuitenkaan haluaa vielä ryhtyä niitä kommentoimaan.\nGreenpeacen Pohjoismaiden toiminnanjohtaja Sini Harkki pitää uusia arvioita mielenkiintoisina ja uskoo niiden kiihdyttävän entisestään kuumana käyvää poliittista keskustelua.\n– Lukuihin on syytä kuitenkin suhtautua varauksella. Vaikka ilmastonmuutoksen on arvioitu lisäävän metsien kasvua, siihen sisältyy myös riskejä, kuten myrskytuhojen kasvu ja uudet tuhohyönteiset, Sini Harkki sanoo.\nHänen mukaan nielujen kasvattaminen on joka tapauksessa Suomelle tärkein tehtävä, jotta kasvihuonekaasujen ja nielujen suhde saadaan nollaan vuonna 2035.\nLuken tutkimusprofessori Antti Asikainen sanoo, että uusilla arvoilla on merkitystä Suomen ilmastopolitiikalle sekä metsäteollisuuden suunnittelemille investoinneille.\n– Kovin isoa reivausta Suomen ilmastopoliittiseen päätöksentekoon en usko näihin tuloksiin perustuen tulevan. Antaa ehkä meille hieman enemmän pelivaraa politiikan tekoon, mutta perusasiat säilyvät ennallaan, Asikainen toteaa.\nKäytännössä tämä tarkoittaa Suomessakin Ilmastopaneeli IPCC:n raportin vaatimaa nopeaa aikataulua luopua fossiilisista polttoaineista.\nkorjaus 22.11. klo 9.00 Taulukko hiilinielujen tulevasta kehityksestä on korjattu tutkimusprofessori Antti Asikaisen pyynnöstä koskemaan koko metsäalaa. Aiempi kuva kertoi puuntuotannossa olevan metsäalan hiilinielujen kehityksestä.\nkorjaus 10.12. klo 10.25. Lisätty Luonnonvarakeskukselta 9. joulukuuta tullut korjaus hiilinielujen laskentaan.\nIlmastonmuutosta hillitsevä hiilinielu vai teollisuuden raaka-aine? Suomi tasapainoilee metsien tarkoituksen kanssa\nGreenpeace hallituksen metsäpolitiikasta: Ilmastopolitiikan kannalta täysin kestämätöntä, hiilinielut vähenevät erittäin rajusti\nSuomen hakkuut ovat nyt ennätystasolla – metsät yhä tärkeämmässä asemassa ilmastonmuutoksen torjunnassa\n"Näitä prosentteja voidaan heitellä" – Ministeri Tiilikaisen mukaan Suomella ei ole lähiaikoina mahdollisuutta päästövähennysten kiristämiseen\nTiedeHiilinielutMetsätLuontoLuonto ja ympäristöIlmastoHiilen sitominenIlmastonsuojeluErämaatHiilidioksidiLuonnonsuojeluMaaseutuelinkeinotIlmastonmuutosTalousMetsäteollisuus


IHANA LAUANTAI JA VAALEANPUNAISTA SAMETTIA – MUITA IHANIA\nIHANA LAUANTAI JA VAALEANPUNAISTA SAMETTIA\n21 tammikuun, 2018 Home / Elämä / IHANA LAUANTAI JA VAALEANPUNAISTA SAMETTIA\nLike\t10 Comments Elämä\nEilen vietin rauhallista lauantaiaamua kotosalla. Ikkunoista tulviva valo oli ihanaa valkoista, talven valoa. Makoilin sohvalla ja katselin ikkunasta ulos. En kauaa, mutta noin kolme minuuttia ehdin lepuutella ja kyll’ sekin lasketaan. Lapset eivät olleet kotona ja aikaa lekotteluun olisi ollut pidemmäksikin aikaa, mutta olin pyytänyt naapurinmaijua poikansa kanssa käymään. Vähän kuulumisten vaihtoa, ihanaa juoruilua, sohvatyynypohdintaa (koska sitä jos jotain joskus kyllä tarvii – äärimmäisen turhanpäiväistä ja just siks oikein mainiota!) ja perinteisten äiti-poika-kuvien ottoa.\nKuten kuvista näkyy meillä on uusi sohva. Se on Hakolan Lazy Velvet. Täydellisen ihana, siis t-ä-y-d-e-l-l-i-s-e-n ihana sohva. Jos mää laittasin tänne vielä vaaleanpunaisen sohvan, niin se oli viimeinen niitti sille, että oon aina yksin. Yks mun lempivitsailulauseistani sille, kun tinder eikä mikään muukaan tuntunut toimivan, eikä rakkaushenkilöä tullut vuosikausiin vastaan. No, pelkkää vitsailuahan se oli, mutta kyllä silti ajatukset ja suunnitelmat siitä, että meillä oikeasti olisi mun lempivärinen sohva, oli TÄYDELLINEN IHANA AJATUS JA SUUNNITELMA!\nSohvan samettinen pinta on sellainen, että sitä ei voi olla silittämättä ja tuo väri… Jumalainen viileä vaaleanpunainen! Ai että! Ihan älyttömän ihana, jos nyt jäi vielä epäselväksi. Lazy on meidän edellistä sohvaa hieman isompi. Vanhalla sohvalla imetin kaksi poikaani vastasyntyneistä taaperoiksi ja pidin kainalossani monet illat ja aamut pientä tyttöä ja nyt kaikki ovat kasvaneet jo isommiksi tyypeiksi, joten lisätila tuli tarpeeseen. Melkein tuli itku siinä, kun edellinen sohva haettiin uuden alta pois ja mietin, että niin, siinä sohvalla on melko monet naurut naurettu, surut läpi käyty, puhelut puhuttu, vauvoja imetetty ja muutamat tv-sarjojen jaksot katseltu. Sohvat, ne jos osaisivat puhua, niin niillä sitä vasta olisikin tarinoita kerrottavanaan. Että jos siihen vanhaan sohvaan olin noinkin kiintynyt, niin entäs tämä täydellisyys! <3\nJotain muuta uuttakin löytyy. Sohvapöydällä lojuva Listography-kirja. Se on hauska. Keksittiin ystävän kanssa, että se ois tosi hyvä lahja tuoreelle pariskunnalle. Kirjassa on valmiiksi otsikoituja sivuja, joihin listataan erilaisia asioita. Vasta seurustelunsa aloittaneet tyypit voivat täyttää kirjan sivuja, kun yhteiset kokemukset karttuvat ja ajatusmaailmat, mieltymyksen kohteet ja arvot kohtaavat. Ihan täydellinen lahjavinkki! Itse tosin tein niin, että ostin kirjan aivan itse. Lahjaksi kyllä, kahdelle ihmiselle, sillä jos olette rivienvälistä lukeneet, niin täällä teille kirjoittelee rakastunut nainen. Tähän sydänsilmäemoji <3\nMutta nyt niihin sohvatyynyihin! Ompelin pitkästä aikaa kotiin jotain uutta tämän sohvan myötä. Vahingossa ja uudesta innostuneena uusia tyynyjä on nyt kahdeksan. Haha, kahdeksan! No, kaksi okranväristä puuvillapäällistä löysin kyllä henkkamaukan alesta. Neljä oranssisävyistä tyynyä ompelin Vimman kankaasta. Kangas on hauska, se näyttää siltä, kuin siinä olisi painettuna rypistettyä sellofaania ja kultaisia konfetteja. Oranssi ei ole mun lempivärikartastossani kovin korkealla, joten olen melkoisen yllättynyt siitä miten paljon tuo kangas onkaan mun mieleen. Noiden tyynyjen lisäksi tein kaksi reilumman kokoista mintunvihreää untavatäytteistä tyynyä, joihin aplikoin banaaneja ja kukkia. Kaikki tyynyt saavat jäädä seilaamaan sohvan ja melko lähellä sijaitsevan sängyn välille. Tai mieluusti jompaan kumpaan kohteeseen eikä siihen välille.\nJos meillä ennen oli pastellista ja värikästä, niin nyt sitä on kyllä entistä enemmän. Minusta kaikki nuo värit ovat runsaudesta huolimatta ihana kokonaisuus. Näyttää ihan meille. Mitkä tyynyistä ovat sun suosikkeja? Ihanaa sunnuntai-iltaa teille kaikille! <3\nkimallettamuut ihanatolohuoneommellenpastelliaystävän kanssa\nSILLOIN KUN MINÄ OLIN TELEVISIOSSA…\nMinttu MAMI GO GO 21 tammikuun, 2018 at 8:30 pm\nNo nyt on kyllä ihan täydellisen ihana sohva!!😍💓😍💓😍\nTiina Post author 27 tammikuun, 2018 at 10:25 pm\nNiin on! :) <3\nNoora 21 tammikuun, 2018 at 9:01 pm\nSohva on i-ha-na! Kuinka häröä muuten, että omallani on juuri tuollaiset okranväriset (tosin samettiset) tyynyt H&M:ltä, ja haikailin joskus sieltä myös kultaisia(!) banaanityynyjä. Heh! Ja paljon onnea rakastuneelle naiselle! <3 PS. Olipa hauska nähdä kuvissa tutunnäköinen sukka. ;)\n<3 Hyvin neulottu sukka :)))\nNellyssi 21 tammikuun, 2018 at 9:05 pm\nJopas on ihanaa ja keväistä ja värikästä ja sydänsilmäistä! ♡\nTiina Post author 27 tammikuun, 2018 at 10:18 pm\nno nyt on <3 :)\nM-K 21 tammikuun, 2018 at 9:27 pm\nTiina Post author 27 tammikuun, 2018 at 10:16 pm\nNonna 27 tammikuun, 2018 at 8:37 pm\nIhana sohva, ja ihanat tyynyt, ja ihanat taulut… ja iiiihanat eriparisamaparisukat!!! Ja onnea uudesta kirjasta! Oot mahtava!\nTiina Post author 27 tammikuun, 2018 at 10:15 pm\nKiitos! :) Oli hauska huomata, että mullahan on tuollaiset eriparisamasukat <3